text:
Olih Komang Adnyana
Sadurungé, Dénpasar wantah dados kalangenan ring manah kémanten, utawi genah sané kasaratang nanging taler gelis kaengsapang sangkaning paileh kotané mangkin, ebek jejel miwah kosek, ngiring wacén buku puniki Dénpasar lan Don Pasar. Pupulan puisi Bali indik Dénpasar sané nyimpen makudang-kudang angen lan pamargin sejarah Dénpasaré sané nguni ngantos mangkin.
Wénten satus puisi sané mapupul ring pupulan puisi inucap. Dagingnya akéh, nyobyahang indik rasa sungsut, bendu, miwah seneng saking pangawi indik Dénpasar. Nénten ja indik puputan, kaasrian Sanur kémanten, nanging madaging kahanan tiosan minakadi patung catur muka, terminal ubung, taman lumintang, museum Bali, geginan buruh ring pasar, taler wénten ngeninin indik nasi jinggo.
Napi sané kaunggahang ring pupulan puisi puniki sakadi ngangganin Dénpasar pinaka ibu kota provinsi miwah tatujon sametonné ngrereh pangupajiwa. Dénpasar sané sampun dados wilayah heterogen, genah mapupul makudang-kudang jadma, budaya, lan tetujon. Punika taler dados saksi embasnyané sejarah-sejarah anyar ring widang-widang sakadi budaya, ékonomi, pariwisata lan pendidikan.
Sangkaning panglimbak kadi asapunika prasida kauningin napi sané ngranayang para pangawi nyurat indik Dénpasar majalaran panampen lan rasa basa sané mabinayan. Samian madué kalangenan utawi pangrasannyané soang-soang. Yan imbayang ring anaké masemu, wénten nyunyur manis, wénten taler ngambrés ngadésem.
Yéning ring Déndang Dénpasar Nyiur Sanur, pupulan puisi basa Indonésia sané katerbitang warsané lintang, makéh madaging puja-puji majeng Dénpasar, matiosan sareng ring Dénpasar lan Don Pasar. I riki pangawinnyané sakadi nulus pisan, bilih-bilih akéhan marupa “protés” ring kahanan Dénpasaré mangkin.
Protés sakadi punika rihinan sampun kakeniang ring puisi légendaris Madé Sanggra, Dénpasar Sané Mangkin (1971) sané taler kaunggahang ring pupulan puisi puniki. Ring puisi inucap, Sanggra nyihnayang pariwisata dahat ngawinang Dénpasaré sakadi masalin rupa, tan ja pawangunanné kémanten, taler manusa-manusannyané.
Embasnyané puisi-puisi sakadi sané karipta olih Madé Sanggra nyihnayang pamargin sejarah panjang indik Dénpasar. Solah ngendah pelah invéstor, panglimbak turisme, pikobet ngeninin krama tamiu, kakeniang minakadi ring puisi-puisi Madé Suarsa, Madé Sanggra, I Madé Sugianto, DG Kumarsana, Tudékamatra, miwah Déwa Ayu Carma Citrawati.
Dénpasar i nguni kari madué carik jimbar, pasih asri, nanging né mangkin sampun karebut antuk wewangunan beton miwah gedung matimpi-timpi. Pasihnyané taler kakapling olih sang nuénang hotél, sametoné sakadi dados penonton , napimalih bendégané kampih kalilih.
Tiosan ring kawéntenan pariwisata, pikobet lianan sané medal wantah indik keamanan, kemacetan, miwah “prostitusi”. Keamanan puniki mapaiketan sareng ancaman teroris lan kriminalitas sakadi kaunggahang olih Madé Sugianto ring “Sanur Kesiar Kesiur”. Sanja suryané surup di sanur, kakupuné matanja anggur, daah duuh Sanur kesiar kesiur, tiang jejeh Sanur makebiur, apabuin majedur (99).
Kemacetan katarka sangkaning tata ruang kota sané tan trepti lan makéhnyané sepéda motor miwah mobil. Amunika margine linggah lempeng, metu cupek tur capeng, montor bontok dawa neng apeneleng, sami brangseng, uat baong kenceng…(Car Free Day lan Car Everyday (5), I Made Suarsa).
Saking genahé kosek, manahé kaliput ngulurin sasenengan, metu jejeh tan presida nyujuh suung sujati. Piragi tiang taler, munyi gerang-gerung sliwar-sliwer, tan mari, pegat nyambung, mamanah tiang: meweh deriki ngerereh suung …(“Gending Angin Denpasar” (51), IDK Raka Kusuma).
Napiké mangkin Dénpasar wantah madaging indik sané kaon kémanten? Pasaurnyané pastika nénten. Sakadi kawéntenan kota lianan, kénten taler Dénpasar pastika madaging kabecikannyané. Puniki ngawinang antologi puisi Denpasar lan Don Pasar patut kamanahin lan becik anggén sasuluh.
Napiké sané patut laksanayang mangkin? Napi dadosnyané Dénpasar risampun liwat dinané mangkin, miwah benjang? Unteng pikenoh asapunika sujatiné sané kaunggahang ring pupulan puisi puniki. Napimalih sané prasida kaaptiang saking reriptan marupa puisi yaning tan metuang pitakén kedeh ring manah, sakadi nutdut nyegutin? Rauh i rika, embas pupulan puniki sampun ngalédangin pisan.
Dangan Makarya Puisi Bali?
Ngwacén pupulan puisi puniki ten ja madaging indik Dénpasar sané masalin rupa kémanten, taler i raga prasida ngwacén indik panglimbak puisi Bali Modéren. Napimalih makéhan pangawi kari anom lan mawit saking daérah sawewengkon Bali. Makéh taler saking pangawi punika wantah pangawi-pangawi anyar ring sastra Bali Modéren.
Kewanten, minab pamipil sakadi méweh ngamolihang reriptan saking para pangawi, nika kacihnayang saking wéntennyané pangawi sané kakawiannyané kaunggahang lebihan ring tigang puisi. Saking kualitas taler tan samian pateh, sakadi kapaksaang mangda mapupul ngantos satus puisi.
Puisi-puisi ring antologi puniki metu saking manah nulus utawi polos mengaturang daging pikayunan, minab punika sané ngawinang wénten taler puisi sané yakti-yakti papolosan pisan. Yan imbayang ring sabehé ngribis, tuah ngawé buk ring duur tanahé ngeliep kémanten, nénten nyusup ring tengahing tanah. Taler wénten ambek sakadi dangan makarya puisi Bali, sané sampun marasa cumpu malarapan antuk adung suara lan lengkara-lengkara cutet.
Wénten taler pangawi sané nganggén basa macampur, i riki kacingakin ring puisi-puisi IDG Kumarsana lan Agus Sutrarama. Napiké méweh ngrereh kruna ring basa Bali? Yaning punika pikobetnyané, indayang wacén puisi-puisi naratif IDK Raka Kusuma. I rika mabukti basa Bali madué makudang-kudang kruna anggén ngunggahang pangrasa. Pahit, pakeh, manis, sebet, jerih, tan kirangan! Puisin dané “Kota Palekadan” taler sakadi mikelingin asapunapi ja kawéntenan Denpasaré, becik kaon wantah duenang sareng.


c: text/html

text:
JAYAPRANA PESANTIAN BHASKARA GITA SHANTI
2010
PUPUH GINADA
JAYAPRANA 1. Nanging ne munggah ring lontar, Wong tiwas munggah ring gurit, Sampun ia mapumahan, Mangelah pyanak tetelu, Mwani pedadwanan Luh adiri, Ne paling wayan ia pejah. 2. Ne nengahan milu pejah Matinnyane gebug gering, Daweg gerubuge reko, Irika ia pada lampus, Mati patpat sibarengan, Luh mwani, Memennya teken bapannya 3. Kantun ne paling nyoman Kejabut antuk I Gusti, Manjing dalem Puri reko, Ring Ida Anake Agung, Wajah limang likur temuang, Kari alit, Mawasta I Jayaprana 4. Carita sampun ring Puri Sang Prabu kalintang asih, Tekening I Jayaprana, Tuhu gobannyane bagus, Ragane naruju emas, Nyandat gading, Baguse twara dapada 5. Anake Agung ngandika “ Jayaprana maka kawin Arjunawiwaha pasa, Duk Arjunane kapigum, Matapa ring Indrakila, Lintang becik, Daweg dadarine ngoda “ 6. Makidung lawut nyatwayang Buka twara ada madain, Swarannyane manis alon, Anake Agung angrungu, I Jayaprana kasayang, Ririh manis, Tuhu maniru karupa
7. Wong jerone jani kocapang Pabisik ia pada nabing, Mapeta teken rwanga, “ Ento tuhu anak bagus, Dumadak tityang padika, Dewa gusti, Baan I Jayaprana 8. Ada len malih mangucap “ Tityang ngawangun sasangi, Dumadak tityang padika, Ngaturang guling tetelu, Ngarepin sanggah kamulan, Pesu mulih, Majekjekan patiwala. 9. Marejeng nyabran rahina Rejang renteng rejang lilit, Aduh dewa sasuhunan, Sadyan tityange manerus, Tekening I Jayaprana, Sane mangkin, Katemu tekening tityang. 10. Tan kawarna sapunika Sampun wusan makakawin, Anake Agung lingnia alon, Pangandikan Ida alus, Tekening I Jayaprana, “ Ne te cai, Suba kelih not kola. 11. Ngken ke wong jerone kola Ne melah-melah pilihin, Dijaba miwah dijero, Sekalan kola nu idup, Wong jeron kola tigang atak, “ Nto pilihin, Ane melah-melah jwang” 12. I Jayaprana manyembah “ Tityang pamit ne mangkin, Mapan durung manah tityang, Kadi ayame makurung, Wyakti tityang durung binal, © Pesantian Pesantian Bhaskara Gita Shanti
Page
2
Kantun wanci, Galak saking kakelegan. 13. Anake Agung ngandika “ Nguda keto baan cai, Sok tanjebin sawen dogen, Kemo iba pesu nganggur, Dipekene dibancingah, Ditu lingling, Anake luwas kepasar “ 14. I Jayaprana manyembah “ Tityang wantah sairing “, Tumuli raris majalan, Ngajabayang lampah ipun, Sampun dibancingah, Nene jani, Mangojog raris manegak. 15. Saget teka uli kaja Maklyap matengkalung gringsing, Mapusung lunggah swahan, Maledped teked ditundun, Bangkyang lengkyang adeg lanjar, Susu nyangkih, Kadi nyuh gadine kembar. 16. Kukune panjang kumerdap Tayungane membat miring, Tan pendah kedapa klayon, Alise tajep nyalikur, Rambute demdem tur samah, Kenyung manis, Isite ngembang rejasa. 17. Tan pendah Deling Kencana Mawasta Ni Layonsari, I Jayaprana keleson, Ngetonang dahane ayu, Kocap pyanak De Bendesa, Uli kangin, Uli di Banjaran Sekar. 18. I Jayaprana ka Puri Satindak manolih kori, Ni Layonsari kocapan, Wusan mabelanja mantuk, Sareng rowange dijalan, Pakerimik, Misikang I Jayaprana. 19. “ Wong apa ne itunian
Tarunane bajang cenik ? “ Ni Ketut sumawur alon, Makrempyang munyine alus, “Tan wenten tityang manawang, Rupa becik, Baguse nganyudang manah “ 20. Tan kocap Ni Layonsekar I Jayaprana ngaranjing, Maring dalem Puri reko, Parek ring Ida Sang Prabu, Anake Agung ngandika, “ Na cai, Suba cai kajaba ? “ 21. I Jayaprana manyembah “ Sampun tu tityang ngalingling, Wenten asiki kemawon, Tuhu rupannyane ayu, Kocap pyanak De Bendesa, Saking kangin Magenah ring Banjar Sekar “. 22. Anake Agung ngandika “ Buwin pidan melah melah nyuwang ?” De Sengguhu matur alon, “ Kocap malih wolulikur, Anggara Manis Kuningan, Lintang becik, Sasih kapitu irika “ 23. Prabekele sawur sembah Prebekel I Sawunggaling, Wyakti nika ne kabawos, Dina sasih pada ayu, Anake Agung manyurat, Linging tulis : “ Maman Bendesa Kanginan “. 24. Aku mapeta ken maman Apang suka maman nampi, Pyanak mamane Ni Nyoman, Ia jani idih aku, Apang suka maman nanggap, Pyanak kalih, Tekening I Jayaprana. 25. Di kapitune ka juang, Buwin wolulikur jani, Damam kemengan, Cacirine suba mungguh, Sampun wusan Ida Nyurat, Linging tulis, © Pesantian Pesantian Bhaskara Gita Shanti
Page
3
Kadi arep ia kocapan. 26. I Jayaprana kepaica, Raris manunas mapamit, Tumuli majalan reka, Manganginan lampah ipun, Tan kocapan ia dijalan, Sampun prapti, Kangin di Banjaran Sekar. 27. Ngojog ka umah De Bendesa, I Jayaprana mangraris, De Bendesa lanang wadon, Maderek sareng malungguh, Pyanak nyane ye ditengah Saget prapti, Parekan I Jayeprana. 28. Dane Jro Bendesa lanang, Tang kejut lawut nyapatin, “ Bai uli di jero, Tumben san mariki nganggur, Punapa sih wenten karya, Ulat gati, Mriki raris menekane “. 29. Ni Layonsari kacingak, Lawut kasawang kabilbil, Tumuli tuwun maserod, Yeh matane deres pesu, Mulihan ngubet jelanan, Lawut ngeling, I Jayaprana menekan. 30. I Jayaprana mangucap, “ Tityang kautus mariki, Mamakta ya surat reko, Pangandikan Da Sang Prabu, Puniki surat salembar “. Tur katurin, Dane Bendesa nanggap. 31. Punapi daging surat, Raris dane mamalihin, Kapaca dihati reko, Antuk Jero Bendesa kakung, Sampun ya tatas winaca, Linging tulis, Kadi arep ia kocapan. 32. Dane Bendesa mangucap, “ Maman ne wantah sairing, Yan cai kaicen reko, Sedian maman manerus,
Mamantu pada dijaba Tunden sai, Cucu bakat ‘ngkog-ngkogan. 33. Nanging adin cai nista, Twara mangidepang munyi, Mangandelang lemet basang, Yan glemakin ia mengambul, Dahar cening canang bapa, Nene jani, I Jayaprana mangucap 34. “ Inggih sapandika bapa, Tityang manunas mapamit “, De Baendesa ngucap alon, “ Sandikan I Mirah Ratu, mai mai keumah bapa, ne malali “, I Jayaprana mamindah. 35. Tan kocap ring Banjar Sekar, I Jayaprana mengraris, Tan kacarita ring margine, Mangraris ka Jero Agung, Sampun rawuh ring Puri, Wus mabakthi Sang Prabu duk dipamengkang. 36. Anake Agung ngandika, “ Suba ke cai katampi, antuk dane De Bendesa ?” I Jayaprana umatur, “ Sampun suka dane nanggap, Dewa gusti, Pandika cokor I Dewa “. 37. Yan pajar Jro Bendesa, Ipun ne rawuh sairing, Ipun wantah mangaturang, Sadia ring cokor I Ratu, Yadi pacang kapica, Ipun ngiring, Bakthi ring cokor I Dewa “. 38. Anake Agung ngandika, Teken prebekele sami, “ Maman pada kene karya, Ngawe umah apang luwung, Ngawe nang I Jayaprana, Apang gati, Apang pragat dana dina “. Page 39. Bale Singasari dadwa, Mancagina bandungsari, © Pesantian Pesantian Bhaskara Gita Shanti
4
Pacang pasareanne reko, Bale gajah makakipu, Lyan nene dijabayan, Ngapit kori, Sakawolu makembaran 40. Bale tajuk dijabayan, Bancingahe mancak saji, Tembok panyengkere reko, Pitung tangkeb kuri ipun, Prabekele sawur sembah, Inggih gusti, Sandika cokor I Dewa. 41. Sampun sanja surup surya, Prabekele sami mapamit, Anake Agun kajero, I Jayaprana manumut, Sampun kaicen lungsuran, Lwir I Gusti, Sampun Ida mangunggahang. 42. Tan kocapan sapunika, Kocap De Bendesa kangin, Menari pyanake reko, Pamunyin danene halus, “ Mas I bapa nyai Nyoman, ne i tuni, ada to parekan teka. 43. Maadan I Jayaprana, Kanikayang menyirenin, Pandika munggwing surat, Apang suka bapa mupu, Tekening I Jayaprana, Nene jani, Nyai pacang kapaica. 44. Dikapitune ka juang, Buin wolulikur jani, Bapa wantah mangaturang, Nanging sih yan nyai kayun, Ni Layonsari mangucap, “ Tityang ngiring, Lamun pangandikan bapa “. 45. Tan kocapan De Bendesa, Kocap prebekele sami, Pepek dibancingah reko, Ngawe umah ane luwung, Ada jlema kalih laksa, Sampun gati, Manatal lawan macitak.
46. Ada mangawe adegan, Ngarencanayang lan ngukir, Ada nabas bakal parba, Gapurane agung-agung, Mukir mapindan garuda, Ngapit kori, Togoge menganggar pedang 47. Psareyane suba pragat, Makejang pada maukir, Pradane pakeronyoh, Magagenteng gedah murup, Kasur kembi tunde lima, Pada namping, Kotak tablane cumadang. 48. Matulis malalampahan, Malate digunung Kawi, Papadek matutub emas, Lalangse manyeti terus, Matelat malelampahan, Wargasari, Duke matemu ring taman. 49. Gegrantangan sarwa emas, Ndih tong ada nyuluhin, Kumeredep pakencorong, Gagandane mijik ngaluh, Sawos bale pancagina, Pada mukir, Ukiran patra wulanda. 50. Parbane malelampahan, Malat perang wedasari, Lyan ne di jaba reko, Sekatah balene puput, Prasaksat kadi ring swargan, Merikminging, Karya buin limang dina. 51. Gustine ngicen carikan, Teken kaulane sami, Kebo ngejuk di Pangulon, Kucita suba mabugbug, Pacang gulinge punika, Sampun sami, Bebek siape cumadang. 52. Prabekele nunas carikan, Miwah kawulane sami, Gamelan tan parunguwang, Arak brem serba iku, Ada ne negak dilwan, © Pesantian Pesantian Bhaskara Gita Shanti
Page
5
Twara namplik, Punyah mauron-uronan 53. Anake Agung kacabe, Marek kaulane sami, “ Maman pada lamu apa, Magusti tekening aku, Sing ja maman mangadoang, Ngutang gusti, Sing ja ada musuh teka “. 54. Makemplung kulkul majalan, Da nu ngalih bekel mulih, Sing ja maman bakal kado, Magusti tekening aku, Yan teked di pangambyaran, Eda imbih, Pipise pada madasa. 55. Prabekele sawur sembah, “ Sandikan cokor I Gusti, Sampunang panjang pangrawos, Yan tityang kantun ma jujuk, Tong ginggang linggih I Dewa, Lamun kari, I Dewa manjakang tityang. 56. Rempak bau tangan kiwa, Tendas tityange mleketik, Tiba katanahe reko, Manawi gingsir I Ratu, Sampunan cokor I Dewa, Walang hati, Mangkin ngawaliang tityang 57. Ada len malih angucap, Majengking mangunus keris, “ Yadian mapeluk reko, Twara tityang pacang kengguh, Mbelanin cokor I Dewa, Saking bakthi, Tityang ngiring pakayunan. 58. Twara tityang pacang piwal, Manjak ring cokor I Gusti, Yan upami ngejuk kebo, Yadin karawuhan satru, Tong purun tityang tungkas, Twara gingsir, Tityang nyuwun pakayunan. 59. Sadina magagambuhan, Peteng wayange tan mari, Teka panamaya reko,
Wong Bajone sampun rawuh, Ma kako ban bulun merak, Bedil gritig, Kadi gelagah katunuan. 60. Pareret lan kendang cina, Cumangkirang mangrarengih, Dadap lan paresi reko, Panah cendekan dimalu, Baris macane padingklak, Madingkling, Solahe ngeresang manah. 61. Wayang wonge sai mara, Jojor kangkange di Puri, Baris pedange mengambyar, Ne suba mapradang malu, Sekatah ilen-ilenan, Sampun sami, Sekatahe sakaucap. 62. I Jayaprana kocapan, Sampun ngrangsuk busana lwih, Sekar dane mas angayan, Patitis garuda mungkur, Sengkange mas mandalika, Manting-anting, Kalaca kra mamanisan 63. Pinggele mas nawaratna, Babadong kancana ngrawit, Mawastra ya bot saka lor, Makampuh sutra jingga lus, Lalancingan gringsir wayang, Nyungklit keris, Dangangan mas masesocan 64. Tan pendah Sang Hyang Semara, Sampun nunggang jaran seri, Makakapa permas ijo, Kalawan sengkelat murub, Jarene tan katon jaran, Murub endih, Tan pendah giri kencana. 65. Mangraris sami majalan, Kuma De Bendesa kangin, Sabikas anak makarma, Nyai Nyoman raris pesu, Munggah ring joli kencana, Bala wargi, Para daha mangiringang. 66. Nene ngaba kepet cina, © Pesantian Pesantian Bhaskara Gita Shanti
Page
6
Ne ngepeting bajang cenik, Ada ngaba pacanangan, Panganggone abra murub, Makejang mapusung ngandang, Tuhu lwih, Masekar magagempolan. 67. Joli emase malunan, Jarane majalan dori, Pengapit joline tamyang, Bedil cendekane malu, Pangawin mapontang emas, Ne mangabih, Prabekele lawan taruna. 68. Pangretebe petang dasa, Parekane bajang cenik, Maudeng batik maprada, Masekar tangguli ketur, Urangkane masampiran, Sada ngiring, Manyota nehen danganan. 69. Babintangan sarikonta, Pajenge masasinggal sutra ijo, Pajeng agung kembar telu, Anteng buncing sarwa parmas, Tuhu lwih, Kadi dadari Supraba. 70. Sampun rawuh ring kayangan, Bungcinge raris mabhakti, Usane mabhakti reko, Mangraris ka jero agung, Tan kocapan ya di jalan, Sampun prapti, Buncinge dijero Puri. 71. Anake Agung ring Puri, Kocapan kantun tangkil, Buncinge mamarek reko, Gustine tan sah mandulu, Nyingakin Ni Nyai Nyoman, Tuhu lwih, Kasor dadari Supraba. 72. Gustine amalih manah, Tumuli ngandika raris ; “ Mai dini nyai negak, Eda ngejoh tekan aku “ Buncinge ngaturang sembah, Luh mwani, Gustine tan kena ngucap.
73. Sampun sanja surup surya, Buncinge raris mapamit ; “ Dewa Ratu Gustin tityang, Tityang pamit ring I Ratu “ Raris nyembah sibarengan, Tur mamargi, Buncinge raris kajaba. 74. Anake Agung kemengan, Tumon ring Ni Layonsari, Tumuli tuwun maserod, Turing kayun Ida buduh, Mangrebutin Nyai Nyoman, Semu tangis, Anake Agung kedanan. 75. Prabekele sawur sembah, “ Sampunang I Gusti, Kangen kadi sapunika, Sakatan anake tahu, Nanging masa tambat tityang, Mamiranti, Mbesekayang I Jayaprana 76. Anake Agung ngidapang Atur prabekele sami ; “ Kenken baan mangrawosang, Baangin sih kuda aku, Marentah I Jayaprana, Apang mati, Ngawenang daya upaya “. 77. Angde yan ia suba pejah, Ni Nyoman apange manjing, Yan aku twara mabahan, Nyai Nyoman Dewa Ratu, Tan urungan kai pejah, Mati sedih, Menyedihang Nyai Nyoman. 78. Prabekel sawur sembah, Prabekele I Sawunggaling ; “ Eman ban tityang ngerawos, Ngawenang ia daya apus, Ajak kawuh ke Terima, Manitenin, Ortayang prahune bencah. 79. Wong Bajo ngejuk menjangan, Kebone telas kebedil, Sampun rawuh di pangulon, Wong Grokgake telas rarud, © Pesantian Pesantian Bhaskara Gita Shanti
Page
7
Makisid ke Tegallenga, Sisan mati, Kebo sampine kajarah. 80. Kocapang I Jayaprana, Sukan manahe tan sipi, Twara kwang amah, Anggon panyerowan suba lyu, Sampun ia mangunya-ngunya, Kumah margi, Uli istri uli lanang. 81. Tonden tutud akambuhan, Teka parekan mangaliha, Kapandikayang ka jero, Pangandikan De Sang Prabu I Jayaprana kesengan, Tur mamargi, I Jayaprana ka Puri 82. Sampun rawuh ring bancingah, Kandikayang mangraris, I Jayaprana kajero, Pepek prabekele paum, I Jayaprana manyembah, Tuhu ririh, Jrijine rurus mangancan. 83. Anake Agung ngandika, Teken mprabekele sami, Miwah ring I Jayaprana ; “ Maman pada tunden aku, Luwas kawuh ka Terima, Manitenin, Orta ada prahu bencah. 84. Wong Bajo ngejuk menjangan, Kebone telah kebedil, Suba neked ke Pangulon, Wong Grokgake telah rarud, Ada mati masupeksa, Sisan mati, Rarud ia ke Tegal Lenga. 85. Prabekele sawur sembah, “ Sandika cokor I Rau” I Jayaprana lingia alon, “ Sandika cokor I Ratu “ Masangketa di bancingah, Nene mani, Pajalane pradang. 86. Sampun sanja surup surya, Prabekele sami mapamit,
Anake Agung kajero, I Jayaprana umantuk, Pamargine ngajabayang, Sampun prapti, I Jayaprana ring umah. 87. Ni Layonsari kawarna, Kedek-kedek kenying kenying, I Jayaprana manyangkol Sambil ia mengajum-ajum, Ni Layonsari mangucap, “ Mangkin beli, Tityang nyagiang I Mirah “ 88. Wong jerone manabdabang, Salwir sorohing sagi, Sampun sami tragia reko, Ni Nyoman raris umatur, Matimpuh sambil manyembah, Lintang bhakti ; “ Rarisang beli ngajengan “ 89. Tumuli ngaturang dahar, Sukan manahe tan sipi, Ni Layonsari matakon, Setingkah anake paum, I Jayaprana mangucap ; “ Mas I beli, kari nyai apang melah “ 90. Beli luwas ka Terima Kandikayang manitenin, Wong Bajo mamedil kebo, Wang Grokgake telah rarud, Sira ngiringang I Mirah, Nene mani, Luwas kauh ke Terima. 91. I Jayaprana angucap ; “ Prabekele luwas sami, Ada jlema petang dasa, Nene bakal luwas kawuh, Pajalane apang pradang, Nene mani, Masangketa dibancingah “. 92. Tumuli raris medahar, Wang jerone mangajahin, Usan ne megahar reko, Munggah kepasaren sampun, Ni Layonsari pradang, Suba nampin, Lekesan mabuwah nguda. © Pesantian Pesantian Bhaskara Gita Shanti
Page
8
93. Teken roko tigang benang, Papiritan cara Puri, Pidada isinin roko, Lekesan makejang ditu, Teken pipis karobelah, Sampun sami, Tumuli lawut anidra. 94. Sampun liwat asirepan, Ni Layonsari mangipi, Ipiang umahe reko, Anyudang blabar agung, Sampun paekan das lemah, Ia ngendusin, Lawut manuturang ipian. 95. “ Beli Nyoman Dewan tityang, Matangi tityang mangipi “. I Jayaprana lingnia alon : “ Punapi ipian iratu ?”. Ni Layonsari angucap : “ Tityang ngipi, Umahe anyudang blabar “ 96. Sadaging umahe telas, Ipiang tiyang mangraris, Kawon kojarannya reko, Eda luwas kawuh, Tan urungan beli pejah, Lawut ngeling, Ni Layonsari sigsigan. 97. I Jayaprana mangucap, “ Lamun tuduh beli mati, Dije ke beli manongos, Dadian ke magedong batu, Tan urungan beli pejah, Mangemasin, Nanging patute tindihang “. 98. Sampun tatas galang tanah, I Jayaprana mapamit, Ni Layonsari ia bengong, Yeh matane deres pesu, I Jayaprana kocapan, Ngasih-asih, Tan logas ipun matinggal 99. Tumuli lawut majalan, Pajalane nolah nolih, Ni Layonsari maninjo, Sarwi ia makubun-kubun, I Jayaprana macingak,
Tansah sedih, Magantung-gantung di mata. 100. Sampun rawuh dibancingah, Pepek prabekele nganti, I Jayaprana lingia alon : “ Sapasira dereng rawuh ? “. I Sawunggaling angucap : “ Sampun sami, Maman ngantos cai dogeng “ 101. Tumuli lawut mamarga, Sampun rawuh dipasisi, Teked dipondoke kelod, I Jayaprana katanjung, Manyelempoh lawut negak, Nene jani, Mereren batang ketapang. 102. Sampun ia ngarasa pejah, Tumuli raris mamargi, Rawuh ring Pabean reko, Enggal lampahe andarung, Rawuh di tanjung Tinga-tinga, Surup rawi, Ditu jani marerepan. 103. Wawu tatas galang tanah, Tumuli raris mamargi, Rawuh ring Grokgak reko, Pangulon sampun ring pungkur, Pamargine tan pararyan, Sane mangkin, Tukad Pule kaliwatin. 104. Banyu Pohe sampun liwat, Sampun rawuh ring Pulaki, Ditu ia mareren reko, Munyin macane pagelur, Kidang lan ijung manjangan, Ia mangaik, Sampun sagetan das lemah. 105. Satawana asawuran, Kalawan merak manyerit, Sampun galang wetan reko, Tumuli raris lumaku, Tan kocapan ia dijalan, Sampun gelis, Gendangan wus kaliwatan. Page 106. Rawuh ring Tanjung Rijasa, Ditu kalangene luwih, Bojog magayung-gayungan, © Pesantian Pesantian Bhaskara Gita Shanti
9
Pada ngempak empak kayu, Buka katon ngalap sekar, Pagulanting, Ada ngalapin who-wohan. 107. Marebut teken rwange, Lwir Sugriwa lan Subali, Marebutin Dewa Tera, Taruna Laksmana nulung, Sareng ring Sang Ramadewa Nunas kasih, Rwangnyane mamelasang. 108. Tan kocapan ia dijalan, Lampahnyane mangraris, Rawuh ia di pagamaetan, Tan kawarna lampah ipun, Sampun rawuh di Terima, Sirep sepi, I Jayaprana kocapan. 109. Sampun ia merasa pejah, Nanging benehe tindihin, Yadin jagi sinah kawon, Jejer pageh ngaba kayun, Twara buin maplawan, Nene jani, I Sawunggaling angucap. 110. “ Mas imaman cai Nyoman, Maman kautus ne mangkin, Antuk Gustin cai reko, Apang eda salah sengguh, Puniki surat paica, Teken cai “ I Jayaprana mananggap. 111. Tumuli raris kapaca, Salinging surate mangkin, “ Ne te cai Jayaprana, Twara sedeng bakal pupu, Mejalan cai apang melah, Nene jani, Kongkon kola ngamatyang”. 112. Sisip caine prasangga, Mamader tingkahing gusti, Somah caine Ni Nyoman, Ia pacang juwang aku, Dong pantes cai ngelahang, Nene jani, Eda cai makeratang”. 113. Sampun tatas ia winaca,
Salinging surate sami, I Jayaprana lingnia alon, “ Tityang ngiring Dewa Ratu, tityang suka kepademang, tan pa sisip, lamun nto masih tityang. 114. Yan jagi Cokor I Dewa, Mangamet Ni Layonsari, Mangda becik mamanjakang, Dwaning ipun wong dusun, Durung nahanin ring Puri, Daweg Gusti, Keni Ratu ngampurayang. 115. Mungguhing sikian tityang, Maka iwang lwir sisip, Sweca ugi mangapusang, Amunike inggih puput “. “ Liwat tane tuna bagia, Nah to adi, Kari adi apang melah”. 116. “ Tityang wantah misadia, Mangiring kayun I Gusti, Nene mangkin sapa sira, Utusan Anake Agung, Pacang mananganin tityang?” Nah ne jani, I Sawunggaling angucap. 117. “ Cai Nyoman Dewan tityang, Maman utusan I Gusti, Teken pada rwang reko, Katitah ban Da Sang Prabu, Ngiring mai ke Terima, Nah to cai, Apang cai manyukayang. 118. Sangsarane akresekan, Marga becik tuwut cai, Rain caine Ni Nyoman, Tan makelo pacang nutug, Sareng cai mangguh swarga, Eda gingsir, I Jayaprana angucap : 119. “ Twara tityang takut pejah, Yan sampun kayun I Gusti, Sadia ne mamula reko, Mangkin kayun Ida ngabut “. Prabekele kapiwlasan, Pada ngling, © Pesantian Pesantian Bhaskara Gita Shanti
Page
10
Ngatonang I Jayaprana. 120. I Sawunggaling angucap, Sambil ia mangunus keris, “ Eda cai salah rawos, Mapan sih maman kautus, Mangiringang pangandikan, Nah ne jani, Majalan cai apang melah “. 121. Kasuduk raris kasalang, Mijil getihe sumirit, Ebonnyane maimpugan, Maha bon dedes tinggalum, Prabekele sami sigsigan, Mengakebin, Layon dane Jayaprana. 122. Nene mananganin ngucap : “ Sedih mamane tan sini “ Mangembeng-embeng yeh panon Rwange pada pasleguk kangen, Ring I Jayaprana, “ Suba mati, Kudiang jani mangidupang “. 123. Tamblilingan lyu teka, Mangaras getihe mijik, I Sawunggaling mangucap : “ Subake bangbange puput ?”. “ Sampun ko ipun pragat “ “ Nene jani, Kemo ke cai mandusang “. 124. Genter pater asauran, Lumarap katon ring langit, Ujan rajane masriok, Teja guling lan kakuwung, Sang Hyang Surya makalangan, Kilap tatit, Prabawan I Jayaprana. 125. Ketug linuh magenjotan, Remrem miwah riris alit, Prabekele sami bengong, Ada ia mangucap alus : “ Yan urungan manggih swarga, Bin apalih, Sang Prabu dumadi panjak. 126. Sampun kagawenang bangbang, Layone kadi aguling, Lumiyep netrane reko, Mirib kedek ulat kenyung,
Angkebin baan kumbang ebang, Sampun alid, Sampun purna kaurugan. 127. I Sawunggaling mangucap : “ Kari Nyoman maman pamit “. Tumuli majalan reko, Teka macanne manutug, Sawatarapetang dasa, Nutug uri, Manyarap dijalan-jalan. 128. Rawuh maring pagametan, Kejag rwange kakalih, Rawuh ring pamuteran, Tanjung Serna ia dipungkur, Pulakine suba liwat, Sampun prapti, Ditukad pule mararyan. 129. Sampun ia tatas rahina, Tumuli lawut mamargi, Sampun rawuh ring Grokgak, Kecag rwange pepitu, Patase sampun kliwatan, Saget prapti, Pengulon di Carangrata. 130. Clukan Bawang sampun liwat, Tukad jurange kapanggih, Sampun rawuh di Barongbong, Gelis lampahe anarung, Saget sembilange galak, Bakat njekin, Mati rwange asia. 131. Buin twara bakat tawar, Mati buin petang diri, Tumuli majalan reko, Teked di Ketapang undung, Nadakang banone galak, Manujahin, Mati rwange lalima. 132. Teked dipondok jaringan, Bedake twara ja gigis, Mareren mangidih toya, Manginum ya yeh di beruk, Lenlenan lawut cekutan, Delak-delik, Tetelu mati cekutan. 133. Tan kocapan sampunika, Kocap teked pada mulih, © Pesantian Pesantian Bhaskara Gita Shanti
Page
11
Mangraris mamarek reko, Ring Ida Anake Agung, Ida sampun di bancingah, Manitenin, Kocap prabekele teka. 134. Prabekele dibancingah, Mamarek Ida I Gusti, Anake Agung ngandika, “ Kenken iba tunden aku, Lwas kawuh ka Terima, Manitenin, Kocap prahune bencah. 135. Wang Bajo ngejuk manjangan, Kebone telah kebedil, Twi saja buka keto, Sakadi ortane malu ?”. Prabekele sawur sembah : “ Dewa Gusti, Sayawakti sapunika “. 136. Wang Prahu taler katah, Dapet tityang ring pasisi, Jagi ipun munggah ka njong, Gelisan tityang mangamuk, Padem wenten kalih dasa, Sisan mati, Gelisan ipun melayar. 137. Parekan Cokor I Dewa, Cai Nyoman ipun mati, Padem ipun sarap sangmong, Bangkene tong bakat tutug, Sareng teken rencang tityang, Pada mati, Matulak wantah adasa. 138. Sang Prabu magebug tangkah, “ Ngadi pira saja cai, Bau pidan kabuncingang, Dadi cai jani lampus, Tan kawarna pola ira, Kocap jani, Ni Layonsari ring umah. 139. Gowake maseliweran, Mangalup-alup mamunyi, Duhur umahe ngagalok, Nyai Nyoman raris pesu, Karurunge ngalih orta, Nene jani, Kocap prabekele teka.
140. Saget ada anak mentas, Ni Layonsari majinjin : “ Maman ko tityang matakon, Kocap prabekele rawuh, Bli Nyoman dane dija ?”. Dereng prapti, Salyun anake mentas. 141. Twara bareng teken maman, Sing je dane nu duri, Ni Layonsari mangantos, Dimargine kitak kituk, Na konang I Jayaprana, Dereng prapti, Salyun anake mentas. 142. Saliun anake teka, Ngorahang twara nepukin, Ada anak mentas nunggal, Kapiolas ia manutur : “ Rakan nyai suba pejah, Tigang wengi, I Sawunggaling nyedayang. 143. Mati kauh di Terima, Petan maman teken nyai, Kocap sisip dane reko, Margan rakan nyai kapus, Baan dane marabyan, Ayu lwih, Nyai anggon dane dosa. 144. Anake Agung kedanan, Manyingakin rupan nyai, Eda manuturang reko, Pamunyin mamane bawu, Tan urungan maman pejah, Mangemasin, Bungut anggon maman dosa. 145. Ni Layonsari angucap, “ Olas mamane tan sipi, Mangortain tityang reko, Wekas apang tityang nawur, Utang tityange ring maman”. Lawut ngeling, Ni Layonsari sigsigan. 146. Melaib lawut mulihan, Lantas ia manghunus keris, Wang jero ngrebut reko, Helingnyane pasaleguk, Nyai Nyoman papetengan, © Pesantian Pesantian Bhaskara Gita Shanti
Page
12
Dewa Gusti, Tan heling tekening raga. 147. Dane Bendesa kocapan, Luh mwani pada ngeling, Ane mwani ia manohos, Masambatan pati jlamut, “ Cai Nyoman pyanak tityang, Dadis lalis, Cai mangalahin bapa. 148. Ibi powane kantenang bapa, Sukane tan sipi-sipi, Buka tan mamanggih kawon, Sayang antuk Anak Agung, Dadi jani cai pejah, Dewa Gusti, Juang bapa apang enggal”. 149. Sampun liwat asirepan, Nyai Nyoman twara meling, Dadi ia makelap katon, I Jayaprana macelup, Manegak sareng mapapas, Sawur eling, I Jayaprana mangucap. 150. “ Mas beline Nyai Nyoman, Kari nyai bli pamit, Nanging yan nyai kajero, Apang melah ngaba semu, Degdegang pesan jwa mirah, Belog beli, Ngawenang daya bencana. 151. Nene mani ada teka, Parekan mangalih nyai, Eda nyai pacang tong nyak, Dening bli suba lampus, Mati kawuh di Terima, To ne jani, I Sawunggaling mademang. 152. Beli mati tanpa dosa, Kari nyai beli pamit, Tumuli malecat reko, Ni Layonsari ia bangun, Kapupungan lawut negak, Tur mangeling, Ni Layonsari sigsigan. 153. “ Gusti tityang Bli Nyoman, Lalis san beli ngalahin, Juang tiang de makelo,
Apang tityang bareng lampus, Pamunyin beline mirah, Bareng mati, Dadinya beli matinggal “. 154. Rahina tatas samengan, Teka parekan mangalih : “ Nyai the jalan ka Puri, Pangandika Da Sang Prabu “ Ni Layonsari majalan, Sada gelis, Sampun rawuh ia di Puri. 155. Anake Agung angucap, “ Suka nyai mupu beli, Idepang I Jayaprana, Sedihe apang lipur, Apang nyai durus sweca, Beli sedih, Manyedihang Nyai Nyoman. 156. Mangda ya I Mirah ica, Nagingin pinunas beli, Sakancan daging jero, Apang Dewa jua mupu, Sampunika jua mirah, Mangda asih, I Dewa manjakang tityang “. 157. Ni Layonsari angucap : “ Tityang tan suka mangiring, Yadyan tityang pacang kawon, Lamun sampun saking patut, Anake Agung kerangan, Manesekin, Ni Nyoman semu magebras. 158. Sampun sanja surup surya, Wang jerone sampun prapti, Mamakta ajengan reko, Anake Agung tumurun : “ Nyai Nyoman mas mirah, Dong mariki, I Mirah sareng madahar. 159. Ni Layonsari mamindah : Ne sewosan icen sagi, Wang jerone pada encol, Ni Layonsari tan kayun, Sedihe tong dadi lile, Apang kari, Eling ring I Jayaprana. 160. Sampun ida ngerayunang, © Pesantian Pesantian Bhaskara Gita Shanti
Page
13
Malih ida ngawanin, Nampekin Ni Layonsekar, Pangandikan Ida alus : “ Nyai Nyoman dewan tityang, Nene mangkin, Tityang wantah nunas tamba. 161. Yan tan Nyai Nyoman ica, Tan urungan bli mati, I mirah memanggih kawon, Kadi toya di don candung, Yan tan I mirah negdegang, Songging gigis, Tan urungan labuh ketanah. 162. Mangde yang I Mirah ica, Mapupu beline mangkin, Sadaging Purine reko, Apang I mirah mamungkul, Sami jagi keaturang, Lwihing rabi, I mirah manganggen panjak. 163. Ni Layonsari mangucap, Tityang pamit ne mangkin, Yan kayun I ratu ngantos, Suwen ipun solas dalu, Anake Agung kerangan, Mamahekin, Ni Nyoman manganggar pedang. 164. Kacarita benjang semengan, Sang Parbu kejaba mijil, Pepek prabekele reko, Anak Agung semu sendu, Twara medal pangandika, Nene mangkin, Prabekel takut makejang. 165. Tan kocapan sapunika, Kocapan Ni Layonsari, Magaleng-galeng yeh panon, Sedihe dadi lipur, Setata mangguh duhkita, Dewa Gusti, Pawikan I Jayaprana 166. Sedihe tong keneng pasah, Dadi ia ngelalu mati, Raris manghunus kadutan, Kasuduk luhuring susu, Sapisan lawut ia pejah, Wibuh rawit,
Layone mangayang-ayang. 167. Anake Agung kocapan, Aling ring Ni Layonsari, Tumuli ida mangojog, Ngagenang pacang ngarumrum, Mangintip masawang tanggar, Sane mangkin, Ngandika jabaning lawang. 168. “ Nyai Nyoman dewan tityang, Dong ampakin tityang kori, Tityang wantah nunas ica, Kasuwen twara masawut, Raris ida nebah lawang, Tanpa kancing, Katon Nyai Nyoman pejah. 169. Saup sangkol aras-aras, Bangkene jua papasihin, Nyai Nyoman Dewan tityang, Munyine pati jelamut, Twara karwan jajalaran, Dadi paling, Panyingakan kasaputan. 170. Wang jero katon manjangan, Dadi ida ngunus keris, Raris mangamuk di jero, Wang jerone pada melayu, Pajerit katon manjangan, Twara kikit, Anake Agung ngandupang. 171. Parekane kapadamplang, Twara karwan pakelit, Ada ia bebelan bengong, Ada len sedek manunun, Ada sedek nyikat benang, Lan mengantih, Sami katonang paburwan. 172. Anake Agung nerejang, Sahasa ida nebekin, Bangkene kocapan reko, Masrabutan ngandang nganjuh, Ada bangke manungkayak, Ada nyumprit, Ada len malih nylegadak. 173. Sapahek wang jero kapunggal, Ane sepanan melahib, Ada manyelepin pawon, Bangkene masusun-susun, © Pesantian Pesantian Bhaskara Gita Shanti
Page
14
Ada manyalesombeh, Pati kelid, Anake Agung kejaba. 174. Parekan pada prayatna, Makancut malilit ginting, Anake Agung wus katon, Ngagenang pacang mangejuk, Makejang lawut manerjang, To ne jani, Gustine manyunduk raga. 175. Prabekele pada teka, Dapetang Gustine mati : “Kengken kranan Ida seda, Margan Gustine kasembut ?” Ada mabungut pisune, Mangorahin, Parekan nyedayang ida. 176. Prabekele brahmantian, Dadi pada ngunus keris, Parekan pada prayatna, Ia manah bakal mangejuk, Enggalan kena katebah, Nene jani, Pada mangunus kadutan. 177. Prabekele manerajang, Magulet syate sengit, Masuduk saling prajaya, Kulkul buluse mangebut, Luh mwani pada pejah, Tur ring melih, Suryake mabyayuhan. 178. Ane luh nyemak belide, Ada numbak ban jariring, Getihe sedeng karobok, Bangkene suba madugdug, Ada mati nyingal pyanak, Nene jani, Desane uwug sadina. 179. Parekane pada telas, Katekaning bala wargi, Prabekele telas reko, Dane jero Bendesa kantun, Kari mamukti kasuken, Twara kikit, Sisane mati mayuda. 180. Tan kocapan sapunika, Atmanne Ni Layonsari,
Lan I Jayaprana reko, Sampun presida matepuk, Matemu dane ring swargan, Makekalih, Makurenan tur mamarga. 181. Dwaning dane tan pa dosa, Kawon olih kabencanin, Bathara sami mabawos, Kapatut dane kajunjung, Kalinggihang ring utama, Jati lwih, Suci ening tur nirmala.
© Pesantian Pesantian Bhaskara Gita Shanti
Page
15
182. Sapunika kojarannya, Asing melaksana lwih, Swarga kapangguh reko, Amunika linggih puput, Punggel ikanang carita, Tur ne mangkin, Tan kawarna lampah ira. PUPUT “OM SHANTY SHANTI SHANTI OM“
de’polierdarma@2007
© Pesantian Pesantian Bhaskara Gita Shanti
Page
16

robotstxt: allowed

filter: keep


text:
Kasuen-suen dingeh orta, pangedene ane nganggon Luh Sudiasih dadi pongan, dadi istri simpanan, tangkep polisi sedekan ia nyangkutin Luh Sudiasih di villane. Polisine kaatehang baan madunnyane ane nawang palakuan kurenane. Pangedene ento kasengguh korupsi. Pipis rakyate ane celeda sing ja abedik, liu san. Pangedene mapangkeng, villane kajuang, mobilne karampag, perusahaanne kalelang. Luh Sudiasih kalunta-lunta nglonte tan parunguan. Kudang anak muani kaden suba nyinggahin ukudanne. Luh Sudiasih kelangan luih, manadi luah ane ngundang anak muani apang malebleban ditu.
Mabekel bisa ngigel, ia lantas milu masekaa dadi pragina joged, joged jaruh.
“Mulih”. Ada anak nengkik di samping kopinge ngeplakin palane. “Enden”. Ngawag bungute ulah masaut.
“Dadi enden ???? Jogede suba suud “.
“Aaaaaahhhhh……………”.
Carita Joged Jaruh Bali Sejangkepnyane


text:
“DA engsap majapa, apang Ida lugra mapaica… da engsap majapa, apang tiling kenehé… da engsap majapa, apang teguh bayuné… da engsap majapa, apang landuh desané… da engsap majapa, apang guminé… tegteg!” Sapunika reramanipuné I Kaki Dengkil ngarahina mungon ipun. Napi malih ri kala rahina purnama utawi tilem.
Rahina puniki, rahina tilem. Peteng ibut tengah lemengé puniki. I Kaki Dengkil pating gradab nyabsab jelanan jagi medal saking meténipuné sané cupek tur mambu ngab ring kubon ipuné. Rauh ring ambén kubonné, I Kaki Dengkil negak masila lémpéh sambilang ipun masadah ring tampulé. Ngawang-awang paningalanipuné puyung. Ipun éling ring reramanipuné sané ngarahina ngentenin ipun mangda majapa.
Dawegé alit I Kaki Dengkil sampun kasub solahé dungkal-dangkil. Dangklang-dingkling ganjah malali. Song lindung di pundukané, siksika. Akikit ipun néten sangsaya wantah kodokan song lindungé punika minab sebun lalipi sampi. Santukan ipun tatas pisan sané kén song lalipi, sané kén song lindung. “Aéngan tekén I Pasek Badak apal ningkén songné I Ruti, ningkén songné I Manék”. Sapunika reramanipuné sambilanga kékéh-kékéh bungker kedék magonjakan sareng pisagané sané angob manggihin I Kaki Dengkil dawegé alit cacep pisan ngogo lindung ring pundukan bangketé.
I Kaki Dengkil kalangen ring liang manahipuné dawegé alit. Sukané tan kabinawa waluya seringan neda nasi cacah matimpal sambel bawang. I Kaki Dengkil kalangen ring liang manahé nénten wénten manahanga. Ngarahina, wantah ijek jagi masukan-sukan. Daslemahé bangun, ngarereh ulungan sabo ring abiané, wantah masan poh utawi masan nyambu, ulungan-ulungané semengan kagut-gut ngawinang seger oger rasang ipun dewékné sané berag angkig.
Sasukaté sampun midep ngawacén ental tatamiané, dados papak-papak manahanga. Naan ipun mamanah, sané ngawinang sut-sut manahipuné pating manahang minab santukan keni raja pinulah ajwawéra antukan kantun pecéh mamanah tatas ring sastra. Keni raja pinulah santukan durung mawinten sastra sampun pangkah ngabitin lontar. Kasuén-suen, ipun nénten pisan ngaga indik ajwawérané punika. Santukan sampun mabukti, kantos mangkin ipun kantun urip waluya saking alit sampun ngawacén lontar, santukan saking alit sampun kanikain nyurat olantaga pangentas atma ring dadongipuné.
Mangkin sampun kruyuk-kruyuk ayamé cihna Sang Hyang Surya malih jebos jagi endag. I Kaki Dengkil jagra saking lier-lier baat matanipuné sambilanga kenyar-kenyir éling ring solahipuné dawegé alit.
Sasampuné nyabsabin pelek ring bucun matanipuné, I Kaki Dengkil malih éling ring parindikan japa sané sering pisan kaentenin antuk reramané. “Japa? Ngudiang sawai-wai majapa? Majapa di keneh koné dadi! Kemik-kemik majapa dadi! Griang-griung rambangang masé dadi!” Sapunika reramanipuné nitahang. “Apa pikonoh japané ento?” Malih ipun lempuyeng mamanah, sambilanga cag-cag cig-cig ring bongkol taru Kamalasanané, I Kaki Dengkil ijek ngamanahan indik japané punika.
“Ngucarang saharsa Nama Siwa yén nyidayang, nguncarang dasaksara yén bisa, nguncarang triaksara ping satus plekutus masé dadi! Anjapa dogén masé dadi, majapasamadhi masé dadi, majapayoga masé dadi! Yén sawai-wai majapasamadhi nyanan dadi japayogi!” Sakadi sané sampun-sampun I Kaki Dengkil mapawilangan indik sané bangen manahang ipun.
“Yén suba dadi japayogi lakar ngudiang? Lakar moksa?” I Kaki Dengkil mapitakén. Santukan irika ipun niri, sinah ipun mitakénin déwékipuné padéwékan.
“Ah… sing kéto! Mirib ané tegesanga tekén reramané uling imaluan apang déwéké jemet nyapang déwék. Nyapang kenehé apang tiling nampén tuhu manah guru, apang ngelah saluir-luir sanjata, ané dadi prabotang sai, anggén ngaruruh merta, saenuné urip!” Sapunika I Kaki Dengkil kecag-kecog nylogcag kenehipuné. Aéngan ring bondrésé ngawag-awag nugesin indik, tetujoné wantah ngarya babaudan.
Durung endag ainé, I Kaki Dengkil sampun ngadébras magésonan mamargi. Ipun raris nyongkok ring ajeng balé dauh genahné I Doglagan ngarahina pules. “Mara bangun nyanan lakar tuturin cucuné apang sai-sai inget majapa! Apang tusing cara Nata Ratuné jani, ulian tusing taén majapa momoné cara dasamuka!
Apang tusing cara sulinggihé jani, ulian tusing taén majapa pongahé cara Padanda Baka!” Ngarimik I Kaki Dengkil pating upet. Nénten uning ipun I Doglagan cucuné sayang wau pisan pules santukan alemeng ipun masajengan ring bongkol taru Kereséké. Napi minab pakilitané mangda ngarahina majapa sareng solah Nata Ratuné tur sulinggihé, mangda nué saluir-luir sanjata anggén mupulang artha brana? Kemak-kemik ipun I Kaki Dengkil sakadi yoginé majapa ngantosang cucuné bangun, ngantosang anak punyah éling jagi katuturin.
Jelantik. http://www.balipost.co.id


text:
Wit Desa Singakerta Ubud. Kaceritayang duke sane nguni wenten kebawos desa sane mawasta Karang Enjung. Desane punika magenah ring pesawahan penepin Tukad Wos, tur kaapit antuk Dusun Katik Lantang lan Dusun Dangin Labak. Desane punika kawastanin Karang Enjung duaning genahe punika ngonjol ke tepian Tukad Wos. Daweg punika desane inucap kakuasa olih Raja Mengwi. Mangda jagat Idane trepti, Ida ngenahang pacek (manggala) sane mapesengan I Gusti Tegal Kaja Kauh. Gusti Tegal punika kantun lelintihan Arya Pinatih.
Sane mangkin kacerita wenten bangsawan Sukawati sane mapesengan Cokorda Karang. Melaib saking Puri. Duaning Ida kelapu-lapu raris kauningin olih pacek Ida Sang Prabhu sane wenten ring Mambal sane maparab I Gusti Ngurah Bija Bun. Irika Cokorda Karang kairing olih pacek Mengwi. Yening kudang warsa kaden sampun Ida Cokorda Karang jenek ring Mambal, sane mangkin pacek Mengwi maparidabdab jagi nyangkepan Cokorda Karang okan Ida Ni Gusti Ayu.
Gatrane punika kapiragi olih Ida Sang Prabhu sakeng Mengwi. Duaning pariindikanne punika marupa baya ketarka tur kapikayun olih Sang Prabhu, raris Ida Sang Prabhu nitahang I Gusti Ngurah Bija Bun mangda nundung tur ngediang Cokorda Karang sakeng Desa Mambal. Ngerasa bingung yukti pacek Mambal nerima titah Ida Sang Prabhu. Sekemawon titah Ida Sang Prabhu kemargiang, sakemawon ten sumeken, napike makhawinan, duaning Cokorda Karang sampun kaangge mantu oleh Gusti Ngurah Bija Bun. Tiyosan ring punika Gusti Ngurah Bija Bun eling ring daging pangandikan Ida Sang Prabhu, yening titah Idane nenten kemargiang, Gusti Ngurah Bija Bun pacang kasedayang.
Rikanjekan punika raris Gusti Ngurah Bija Bun mapaungu, mangda Cokorda Karang sareng rabin Ida ngungsi ngaja kanginan nyujur Desa Padang Tegal Ubud. Sih Ida Sanghyang Parama Kawi ring Cokorda Karang, raris ring Padang Tegal Ida kacunduk sareng pasemetonan Ida sane mapesengan Cokorda Batuan. Ida Cokorda Karang mabebawosan sareng semeton Ida nguningayang indik sane nibenin Ida, Risampune Ida Sang Kalih puput mabligbagan, raris Ida ngerincikang naya upaya tur maparidabdab ngawangun bala wadua sane andel, jaga ke anggeang magutin bala waduan Raja Mengwi. Ritepengan punika Ida Cokorda Karang merasa dangan ngarereh wadua jaga kaangge prajurit. Sami wiyakti pada satinut raja-raja sane wenten ring sedangin Tukad Wos. Sane ngeranayang para rajane sami pada cumpu nyarengin Cokorda Karang mayuda sareng raja Mengwi, boya ja wenten sios sangkaning raja-raja sedangin Tukad Wos madue rasa iri ring penguasa Karang Enjung. Daweg punika Cokorda Karang masemaya ring para raja-raja sane nyarengin maperang. Yening ring payudan Cokorda Karang presida mapikolih tur menang, jagat Mengwi sampun kakuasa jaga pacang keaturang ring para raja sane satya nulungin ring tengahin ranang gana.
Naya upaya I gusti Ngurah Bija Bun kauningin olih Raja Mengwi. Duaning sasapunika, I Gusti Ngurah Bija Bun kakurung oleh Raja Mengwi, sakemawon I Gusti Ngurah Bija Bun daweg punika prasida malaib saking genah sane kakeneng byuta punika. Selantur ipun, I Gusti Ngurah Bija Bun meneng tur netep ring Banjar Bun (Kabupaten Badung mangkin).
Gelisang carita, sampun reko rawuh rahina ayu penangkan galahe jaga pacang magegebug yata nyerang kerajaan Mengwi. Lunga raris Ida Cokorda Karang kesarengin olih para bala wadua sane lintang setia ring Ida Cokorda Karang. Bala jurit Ida Cokorda Karang gawitin magegebug sakeng sisi kangin, sakeng Desa Karang Enjung. Ritatkala punika Ida Cokorda Karang kesarengin olih I Gusti Tegal Kaja Kauh. Riseparincetokane punika Cokorda Karang tan prasida ngarepin para jurit Kerajaan Mengwi. Duaning asapunika bala wadua Cokorda Karang kepah dados kalih. Satenga nyarengin Gusti Tegal Kaja Kauh malaib ngajanan ke Banjar Panestaman lan sane malih separo nyarengin Ida Cokorda Karang ngelanturang perang ngauhang, sakewanten para jurit Raja Mengwi kalintang andel tur kuat pisan. Ngantos ring wewidangan Semana pangamuk Ida Cokorda Karang prasida kekaonang olih bala jurit Raja Mengwi. Duaning asapunika Semana belah dados kalih, separo kakuasa olih Raja Gianyar lan malih separo kakuasa olih Raja Mengwi. Rikanjekan punika raris Raja Mengwi lan Raja Gianyar mekarya semaya manut pahan sane wawu. Sakemawon pariindikanne punika nenten suwe memargi, Ida Cokorda Karang rehning merasa kuat tan narima indeki punika.
Ida Cokorda Karang mautsaha angerebut mewali Semana sane polih kakuasa. Raris ngawit saking byutane punika Desa Semana katureksa salegenti. Indike punika memargi suwe banget. Pariindikanne punika ngeranayang panjake irika setata takut tur nenten aman. Riantukan asapunika kawentenanne akeh raris panjake maosang selantang genah paperanganne punika gumi sing aman utawi gumi sing kerta.
Duaning suwe banget kawentenanne haro hara kadi punika dadosne panjak-panjake irika sering maosang jagate irika gumi sing kerta. Majalaran antuk ucapan panjake punika dadosne ngantos mangking jagate irika kawastanin Singakerta.
Saking buku Pupulan Satua Bali olih I Ketut Keriana, M.Pd. (RANBB)


text: Ring on, ring on, ring on Ring on, ring on, ring on Sora kakeru fune Tabi no yume samete Azayakana hikari no naka Yomigaeru kioku Yasashii kaze ni Tsutsumareta toki Itetsuita hitomi tokashi Toki ga ugoki dasu Kane wa hibiku yo ring on, ring on Inochi mezameru kono daichi Soshite kagaku yo ring on, ring on Ring on, ring on Ring on, ring on the world Ring-on ring-on ring, ring, ring, ring on Yuugure no kage Sougen ni hitori Unmei o tadoru you ni Shiroi tsuki terasu Akiramenaide Tooi yakusoku Kono mune ni dakishimete Toki o tobi koeru Itsuka aeru yo ring on, ring on Omoi michiru sora ni dakare Kitto tsunagaru yo ring on, ring on Ring on, ring on Ring on, ring on the dream Ring on, ring on Ring on Ring on, ring on ring Ring on, ring on ring A shining, a dreaming...


text:
Definition for
"Anchor ring"
Definition for
anchor ring
anchor ring Definition, Definition anchor ring, Anchor ring - Definition for Anchor ring at NiceDefinition.comAnchor ring - Definition for Anchor ring at NiceDefinition.com,anchor ring,,anchor ring Definition,,anchor ring meaning,,anchor ring origin,,anchor ring Examples,,anchor ring Samples,,Definition anchor ring,,meaning anchor ring,,origin anchor ring,,Examples anchor ring,,Samples anchor ring,,online dictionary, dictionary, English dictionary
anchor ring
Time To Load Page : 0 min, 0 sec, 0 mSec, Total mSec:0


text:
Gelis Ngicénin Wantuan
Ngeninin indik bencana sané nibénin Bali pungkuran puniki kamanahin wantah pakibeh masa olih sang angawerat ring Bali, Madé Mangku Pastika. Pastika sareng SKPD-nyané langsung tedun ka genah bencana ring Buléléng (24-24/1) i lintang.
“Niki mawasta kahanan darurat, mawinan ten perlu nyantosin dana utawi jinah saking APBD sané penting kramané sida digelis polih wantuan,” baos Madé Mangku Pastika.
Malajah saking pengalaman sané sampun lintang, manut Pastika, Buléléng wantah wewengkon sané paling makéha madué titik rawan bencana. Punika awinan perlu kamanahin mangda digelis wénten margi sané patut anggén nawengin bencana. Ri kala kawéntenannyané Pastika ring Désa Galungan, mikélingin ring para krama mangda setata nyaga antuk becik kahanan palemahannyané mangda sida béncana alam punika kakirangin.
Gubernur Bali puniki ngamanahin, bencana-bencana sané nibénin Bali utaminnyané Buléléng sangkaning cuaca ékstrim. Indik cuaca ékstrim puniki sida kakirangin yéning i raga sareng sami nglestariang palemahannyané. “Taru ageng sampunang kaponggol, sampunang makarya paumahan ring genah-genah rawan longsor,” kénten dané mapaungu.
Ri kala katakénin indik sapunapi bénjangan mangda kramané kapindahang kémanten ka genah sané aman. Dané nyawis, méweh mindahang kramané, santukan kontur wilayah Buléléng yakti sakadi puniki. Yéning kapindahang, ring dija kapindahang? Napimalih makasamian saking kramané ring Désa Galungan wantah wong tani, sané prasida kalaksanayang wantah ngicénin penyuluhan indik tanggap bencana, lan pinih penting ngicénin tata cara bertani sané patut mangda ten ngusak-asik palemahan. C09/C010


text:
OM Suastiastu,
Inggih ida dane sareng sami, sampun pada pawikan, rahina mangkin Prawaning Tilem Kepitu/Caturdasi Kresnapaksa Maghamasa, sane sampun kaloktah kawastanin Rarahinan Siwa Ratri. Maosang indik Siwa Ratri, sampun kalumrah pisan ring pambiaran, duaning ida dane umat Hindu pamekas, sampun ngalaksanayang sabilang warsa.
Ring jagat Nusantarane pamekas ring Bali, indik Siwa Ratrine punika, sampun dados unteng beblibagan ring pasantian, mapiranti antuk Kekawin Siwa Ratri Kalpa, pinaka sastra Jawa Kuno, sane kekawi olih Mpu Tanakung, ring Bali kabaos Kekawin Lubdhaka. Duaning makeh ida danene durung cacep ring basa Kawi/Jawa Kuno, para pangawi Baline katah makarya kekawian marupa Parikan Lubdaka, sane ngangge basa Bali Lumrah. Indike punika maka cihna umat Hindu ring Bali oneng ring daging cakepanne punika.
Unteng dagingnyane wantah satua, satuan Sang Lubdaka. Sang Lubdaka punika wenten maosang Sang Nisada, Sabara miwah Pulinda, sane mateges juru boros. Mungguing reringkesan satua Lubdaka, inggih punika :
Sang Lubdhaka kasarengin olih pianak somahnyane magenah ring pucak gunung. Setata ipun madruwe geginan wantah maboros, kangge upajiwa kulawarganipune. Ri kala dina nemonin caturdasi kepitu, ipun maboros ngranjing ka tengahing alas sregep saha gegawan. Nanging ring sajeroning pajalan ipunne nenten ngamolihang daging tetujon, dados sayan joh pajalanipunne, ngantos kapetengan ring tengahing alas. Kala irika ipun madruwe manah ajerih, yening ngoyong beten sinah sarap buron. Raris ipun menek ring wit bilane. Taler ipun ajerih duaning kiapnyane, yening pules sinah ulung sarap macan. Angge ipun nungkulang kiap raris ngepik-ngepik daun bila, tur kaulungang ring telagane, irika tan pajamuga nganenin Lingga pinaka linggih Ida Sanghyang Siwa.
Gelising crita sampun semengan raris mulih ngusap-ngusap lima, duaning nenten mapikolih.
Suwening asuwe gelem tur nglantur padem I Lubdhaka. Kacrita atmanyane kabingungan, tur kasingse olih watek Kingkara Balane, kategul, kaseret lan katitig. Nanging tan asuwe rawuh Gana Balane, sangkaning titah Sanghyang Siwa, raris kapendak kapaica genah ring Siwaloka, sangkaning ipun nglaksanayang brata Siwa Ratri.
Inggih asapunika daging satuane.
Malarapan antuk satuane punika, iring titiang ida dane sareng urati ring parindikan punika, ngiring rereh suksemannyane, duaning sang Kawi waged pisan mingitang daging kekawianidane. Sang Lubdhaka setata mamati-mati, himsa karma, ngamademang buron sane panggihipun. Sangkaning nglaksanayang brata Siwaratri, sesampun padem atmanipune polih Swargaloka.
Yening matra-matra pikayunin sinah nungkalik ring ajah-ajah Karmaphala. Nanging yening uratiang pisan, I Lubdhaka, ri sampun padem atmanipune sampun polih kasingse olih Kingkara Balane, nampi pikolih himsa karmane, pamuput ipun polih genah suci Siwaloka. Kasinahanipun iriki Ida Sang Kawi Wiku, Ida Mpu Tanakung, sinah madruwe tetujon sane pingit, kangge ngetus pikayun ida danene mangda kayun ngamargiang ajah-ajahan agama Siwaratri.
Sapunika taler parilaksanan I Lubdhaka, nungkalik pisan ring Dharma, setata ngulurang indriya, mamati-mati. Punika yening rereh ring sesuduk sang maraga suci, makadi ida para wiku, sane sampun patut prasida mitetang indriya, nenten himsa karma, setata nyunjung Dharma ring jagate. Iring uratiang I Lubdhaka janma biasa, wong pretakjana, manawita pateh ring iraga lan ida dane sareng sami.
Elingang I Lubdhaka magenah ring alas gunung, napike sane prasida kagarap, kangge nyambung kahuripan pianak somahipune ? Yen uratiang wantah ipun nglaksanayang swadharma, duaning ipun sane kandelang ngruruh pangupajiwa, kangge nglanturang kahuripanne, wantah majalaran maboros. Kadadosan ipun I Lubdhaka satya ring Swadharma, tur punika sane kalaksanayang kantos ipun padem. Tur ipun sampun nerima pikolih karman ipun, nanging sangkaning Satya lan Swadharma, mapiranti antuk brata Siwaratri, ipun polih swarga. Tur I Lubdhaka mapainget ring iraga sareng sami, mungguing kautaman brata Siwaratrine.
Nanging yening ruruh ring sajeroning tetujon hidup i manusa, sane kabaos Catur Purusartha, Dharma, Artha, Kama lan Moksa. Kasinahanne Dharma pinaka dasar angge ngruruh artha, kama, pamekas moksa. Artha lan kama yang tan padasar Dharma, kabaos nirdon. Punika duaning dharma, artha, kama patut pisan margiang becik-becik ring jagate, sane angge piranti nyujur Moksa.
Raris wenten ring pambiaran maosang brata Siwa Ratri, wantah pinaka : Malam Peleburan Dosa. Indike punika patut rerehang pamargi pamatut, mangdane nenten ngirangang unteng sukseman Siwaratrine.
Malih iring titiang ida dane mikayunin, Satua Lubdhaka (Siwaratri Kalpa), sane kekawi olih Mpu Tanakung, sane banget wenten sangketannyane ring Rarahinan Siwa Ratri rawuhing bebratannyane. Raris wetu pitaken : Sirake Mpu Tanakung punika ? Yening rereh suksemannyane wantah ida sang maraga suci, sane sampun prasida mitetang indriya, tur prasida amor ring sangkan paran. Mpu mateges sang maraga suci; tan mateges nenten; kung mateges indria utawi smara.
Raris malih wetu pitaken, napike wantah I Lubdhaka sane maboros, napike nenten Ida Mpu Tanakung, sane dados pratiwimba dados juru boros ? Ring satuane sane kaborosin beburon sane mageng. Napike sukseman beburonne punika ? Indike punika iring titiang sareng sami mikayunin.
Ring satuane kabaosang I Lubdhaka boya ja janma sane nandang dosa, nanging ipun wantah mawak papa. Napike papane punika ? Taler wenten anak maosang, iraga sareng sami puniki wantah juru boros ring jagate , manut swagina lan swadharma soang-soang. Wenten sane morosin Dharma, wenten sane morosin Artha, Kama. Wenten sane urati morosin ajeng-ajengan, wenten sane morosin pangaweruh, wenten sane morosin smara, wenten sane morosin kawisesan, tur sane lianan. Manawita iraga puniki Lubdhaka-Lubdhaka sane kantun kapetengan, raris nunas galang ring rahina mangkin nemonin Siwaratri.
Iring titiang malih mapikayun, uripe puniki waluya sekadi magenah ring gedonge sane mauneb, sinah peteng dedet, asapunapi antuk mangda mikolihang galang ? Iring titiang rawuh ring dwarane, getok-getok saking tengah, mangdane prasida dwarane mampakang, sinah prasida manggihin galang. Napi suksemanne punika ?
Iring uratiang malih sane kaborosin wantah buron sane ageng, sirake sinengguh buron sane ageng? Nenten seos Sanghyang Pasupati dewaning beburon, sirake sane nenten mapikayun nyujur Sanghyang Pasupati/Sanghyang Widhi ?
Inggih ngiring cutetang, laksanayang yogane sekadi I Lubdhaka ring rahina Siwaratrine puniki, mangda mikolihang tetujon sane pamekas.
Sakweh ning papanika sang yogiswara, lawan iking wasana kabeh, yateka tinunwan de bhatara Siwagni, ri huwusnya hilang ikang karmawasana, tamolah alanggeng samadhinira, tan molah bhatara ri sira yan mangkana, ya ta matangnyan cintamani sira, asing sakaharep nira teka,, sakahyun ira dadi, ndah wyaktinya kapanggih ikang kasteswaryan de nira
(Sahananing kapapan sang yogiswara rawuh ring karma wesana sami, sinah ical, kabasmi olih Ida Sanghyang Siwagni, wantah langgeng samadhin idane nenten pisan obah, yening sampun prasida punika, napi sane kapikayun pacing rawuh, napi sakaluire kapanggih, sinah pacang manggihang kadegdegan).
Wenten pitutur Sanghyang Siwa, ring kaluihan Siwaratrine :
Sapapa niki nasa de niking atanghi manuju siwaratri kottama, sapapa nika sirna de nikang phalaning brata winuwusakenku tan salah
Sahananing papane, kasengsaranne punika lebur sirna, sangkaning majagra (magadang) ring rahina siwaratri sane utama, sakancanne punika sirna sangkaning brata sane sampun kajantenang, sinah nenten iwang
Ida dane sareng sami sane wangiang titiang.
Napi sane atur uningayang titiang di wawu, yening rereh malih daging kasuksmanne, kasinahan akeh sane kantun singid. Yadiastun asapunika, iring titiang ida dane mapikayun, makadi :
Kawi lan Wiku; Aturu lan Atutur; Papa lan Tapa; Yama lan Maya; Pasu lan Pasa; Indra lan Indria; Mona lan Moni, Jagra lan Lupa; Brata lan Indria.
Kawi mapiteges sang pangripta/pengarang. Mahakawi, pangawi sane wikan. Ring Kakawin Astiakayana, wenten kabaos : “mangken phalguna masa kepwan ing ulah kapetengan i hatingku tan sipi, …. de nini rajah tamah pwa wreddhya, … yan tan sang wiku siddhawakya kadi landep ing isu rasaning manah licin”.
Maka pralambang sang Kawi mabinayan ring sang Wiku. Di asapunapine Wiku lan Kawi maraga tunggal. Wenten sang Wiku taler ida maraga sang Kawi, punika taler wenten sang Kawi dados Wiku, sering kabaos Kawi Wiku.
Manut ucap ring ajeng, Sang Kawi kabaos ri kala sasih Kapat, wantah sang Kawi prasida ngamedalang daging pikayun, mawetu Kakawian sane mabuat, punika sane kabaos Amretamasa. Yening ri kala jagat gulem peteng ri kala sasih Kepitu lan Kawelu, hujanne tedun, ri kala punika Ida Sang Wiku tedun mapica ajah-ajah, maka panuntun nyujur sane galang. Punika maka piteket ring rarahina Siwaratri. Asapunapi Ida Mpu Tanakung ?
Aturu lan Atutur, aturu tegesnya sirep; atutur tegesnyane eling. Kruna eling taler marti smreti, lan kruna atutur ring Kakawin Siwaratri kabaos atanghi, sane madruwe kasuksman pateh.
Ring Pustaka Wrehaspati Tattwa kabaos ri kala bebabaosan Bhagawan Wrehaspati ring Bhatara Iswara, irika wenten kabaos indik turu, lupa lan papa
“….apan jatinikang mamangan menak turunya, ikang turu magawe lupaning atma, lupa pweka ng inabhyasanya, gatinya de nikang wuk turu, ya ta matangnyan dadi pasu ……”
Sang sane seneng oneng ngulurin indria ring ajeng-ajengan, sinah leplep sirepnyane, sangkaning sirepe punika mawetu sang atma lupa (tan eling) ring kasujatinne, sang sane setata sirep kewanten pacang numadi dados beburon.
Sapunika taler pablibagan olih Ida Bhagawan Wrehaspati :
” …ndya teka luputa ring papa, matangnyan lepasa sangkeng naraka ….”
Asapunapi antuk mangdane prasida lepas sakeng papa, sinah pacang lepas sakeng papa naraka ?
Kacawis olih Sanghyang Iswara :
” ……..yan matutur ikang atma ri jatinya, irika ta yan alilang, sang atma juga humidepa saka sukha duhkhaning sarira ….”
Yening sampun Sanghyang Atma eling ring kasujatiaane, pikayunne dados ening suci, duaning wantah Sanghyang Atma sane prasidha uning ring suka duka ring sajeroning kayun.
Ring Kakawin Arjuna Wiwaha, wenten kabaos “amuter tutur pinahayu“
Papa lan Tapa, mateges sapasira ugi sane kantun kaiket antuk indria, tan menget ri kajatinya. Sane angge mucehang punika wantah Tapa, umeret ikang indria, ngubda wisayan indriane antuk sane mawasta Tapa Brata. Brata utawi wrata, sinalih tunggil ajah-ajahan agama Hindu sane mabuat, punika duaning ida sang Wiku kabaos Wrati/Brati, sang sane prasida ngamargiang Brata (Wrati Sasana). Kruna brata mapaiketan pisan ring kruna Tapa “sampun ayasa angrencem tapa mwang brata, amangun tapabrata padha gong yoga“.
Yama lan Maya, Yama inggih punika bhisekan ida Sanghyang Widhi, maka panepas sahananing karma ring Swargaloka. Maya punikapikobet siluman sange ngiket ipun manusa. Sapasira sane kaiket antuk Maya sinah pacang kakenen pikolih karma olih Hyang Yama. Elingang atman sang Lubhdaka kasingse olih Yamabala.
Pasu lan Pasa, pasu mateges beburon lan pasa mateges tali. Lalu ada kata Pasupati, bhisekan Ida Sanghyang Siwa utawi Rudra, sane maka senjatanida Pasuyuddha (ri kala ngarepin sang Arjuna), sane pinaka panugrahan Hyang Siwa ring Arjuna, pinaka Pasupati
Astra. Elingang asapunapi pamargin Sang Arjuna ri kala maperang tanding sareng Hyang Siwa Rudra.
“Anakku huwus katon abhimananta temunta kabeh, hana panugrahangku cadusakti winimba sara, pasupati sastrakastu pangarannya nihan wulati“.
Suksmanuipun, sahananing manah sane maka pasu/kala/indria, patut kalepas tali panegulannya (pasa), wawu prasidha nincap kasucian, mapanggih lawan Hyang Siwa. Manusa sane prasida lepas (pasa) sane marupa pasu, punika maka pralambang polih panugrahan Pasupati. Pasu – Pasa – Pasayuddha – Pasupati.
Indra lan Indria, elingang asapunapi gegodan Hyang Indra ring ring Sang Arjuna. Ring tepengan Siwaratri, Lubdhaka sane prasida nglaksana Japa (metik don bila), Tapa, Brata, Yoga lan Samadhi, kapungkuran prasida molih Siwaloka.
Mona lan Moni, Mona mateges “meneng” tan mabebaosan. Muni, sang maraga suci (Elingang satua ring Adi Parwa, Sang Parikesit seda, sangkaning duka ring Muni sane Mona).
Jagra lan Lupa, Jagra, eling sang sane tan eling kabaos lupa.
Inggih ida dane sareng sami, kasuksman Siwaratine punika makelingang mangdane iraga prasada eling/menget/jagra, maduluran antuk Mona lan Upawasa.
Inggih asapunika jagra winungun titiang ring rahina Siwaratrine puniki, kirang langkung titiang banget nunas pangampura.
Puput.
OM Santih Santih Santih OM


text:
Olih Nang Lecir
Sasihé ngancan ngwayahang, kéto masih bencanané ngancan liu. Uli banjir bandang, angin nglinus, ujan bales, misi ujan invéstasi uli makudang-kudang invéstor ané matané gadang ulian pipis.
I Wayan Banjir Uang Banjir Air suba masih uling aminggu makeloné suba mengerahkan massa parténé milu maresik-resik di sisin Tukad Badung. Wiréh I Wayan Banjir Uang Banjir Air lakar nyaleg khusus diusung oleh massa peduli lingkungan. Uli peduli Tahura, kanti peduli kén luu di Tukad Badung. Maklum, Tukad Badung koné tukad ané bersejarah, tukad ané setata ngicénin pangupajiwa ring kramané, kéwala ento pidan. Yén jani, ba saru yéh Tukad Badung ajak isin sepiténgé. Ba patuh masih sing ada bédané kén Tukad Badung kén telabah, krana Tukad Badung ba ngancan dakén ngancan cupit uyah perumahan di sisinné. Sing pelih lantas yén ujan-ujan dadi blabar.
Kedeh atinné I Wayan Banjir nepukin sakancan cawet, softék, kasur, galeng, baju kutang glémbang-glémbang anyud. Sing pesan ada kesadaran masyarakaté ngutang luu di tongos luuné. Jeg ngutang luu di tukadé, payu ba tukad cara mall, penuh dengan barang-barang. Apa ada alih, ada ditu. Cukup ka tukadé, pilihin apa ané dotin.
Di depan ratusan warga di sisin Tukad Badung, I Wayan Banjir Uang Banjir Air berorasi, “Ida dané sareng sami, yén Ida dané milih titiang, titiang pacang ngutsahayang meminimalisir banjir. Kéwala élingang, pilih titiang. Tidak aka nada banjir air tapi banjir uang.” Makuah-kuah bungutné I Wayan Banjir Uang Banjir Air.
Kanti telah visi dan misi I Wayanné disampaikan di depan wargané. Kanti sanja masih kramanné nyongkokin I Wayan ditu. Ané dotanga boya ja ningehang visi misi, kéwala ngedotang amplop lan nasi bungkus disubanné suud I Wayan menyampaikan visi misiné.


text:
Dina-dina panguntating sasih kapitu, Bali keni bencana. Blabar agung, tanah longsor, angin nglinus, lan ujan bales ngantos yéh tukadé maluab. Betarané sakadi ngamedalang daging bendun idanné nyingakin manusa-manusa ring mrecapada ngancan bobab lan loba. Alas masalin dados vila, bukit masalin dados réstoran, pasisi masalin privat-privat vila lan kakapling olih sang anué modal. Minabang ten iwang yéning betarané duka.
Sameton Baliné sané meneng ring sisi Tukad Badung utaminnyané ring Pedungan (nampek tebén tukadé), ngrasayang banjir. Ri kala Tukad Badung maluab sangkaning dakén lan ngancan cupitnyané tukadé punika (15/1). Pungkuran, i raga kari éling ring kawéntenan blabar agung lan tanah longsor sané nibénin Bali Dénbukit (Singaraja). Manut gatra sané kaunggahang ring Pos Bali awuku sané lintang, makasamian wewengkon Singaraja keni bencana. Sakadi ring Désa Mengening Kecamatan Kubutambahan, wénten kalih mobil sané ringsek, kalih sametonné séda. Ring Désa Galungan Kecamatan Sawan, wénten asiki krama sané séda, nemdasa krama ngungsi ka genah sané aman, lan carik-cariké keni blabar agung. Ring Désa Sekumpul Kecamatan Sawan, marginé pegat. Ring Désa Silangjana Kecamatan Sukasada wénten kalih kreteg pegat, kalih sepéda motor anyud. Ring Désa Lokapaksa Kecamatan Seririt, wénten témbok jebol, asiki krama padem, lan tetiga krama kaplaibang ka rumah sakit santukan keni runtuhan kayu lan témbok. Ring Buléléng Kauh sakadi ring Banjar lan Busungbiu, marginé pegat.
Kawéntenanné punika ten ja tios taler sangkaning blabur sasih Kapitu nuju Kaulu. Nganutin pamargin sasih sané lintang, sampun ketah kauningin bencana-bencanané rauh ring sasih-sasih Kapitu lan Kaulu. Sasih Kapitu taler kaboasang Phalguna guminé kaebekin olih yéh, toya saking langit. Panglingsiré ilu maosang sasih Kapituné wantah sasih sané paling sering maambilan ‘maalapan’. Kanikayang sakadi punika santukan, ring sasihé puniki bencana-bencana sakadi blabar agung lan ujan maimbuh angin nglinus.
Ngeninin indik bencana sané nibénin Buléléng, Kepala Badan Penanggulangan Bencana Daérah (BPBD) Buléléng, I Gedé Dana maosang, Buléléng karugiang ngantos siki miliar sangkaning bencanané punika. Daweg punika (23/1), Dana sampun nurunang alat berat anggén ngresikin margi-margi sané keni banjir bandang.
Gubernur Bali, Mangku Pastika ring (24/1) langsung ngrauhin para korban bencana ring Dusun Bingin, Désa Galungan, Kecamatan Sawan. Pastika kasarengin olih para SKPD-nyané rauh makta sumbangan lan ngicénin motovasi ring para korban bencana punika. Tan ja ring (24/1) kémanten Pastika ngrauhin genah para korban, taler ring bénjangnyané (25/1) Pastika ngrauhin genah sané keni bencana ring Banjar Uma Sari, Désa Patemon.
“Kahanan puniki mawasta darurat, nika awinan ten perlu nyantosin jinah saking APBD, sané penting mangda krama sané katibén bencana sida digelis polih wantuan,” baos Mangku Pastika. C09/C010/C013


text:
Olih Nang Lecir
I Madé Buldog Kintamani kitak-kitak di tengan lapangan Monumen Rakyat Bajra Sandhiné. Sanjané ento kenehné lakar jalan-jalan ajak kuluk Kintamaniné. Kuluk Kintamani buluné putih gémbrong, matané bunter makenyah, ikuhné nyepek, pokokné adung tegeh lan gedénné. Aéng gobanné I Madé misi makaca mata selem, mabaju singlet pang sinah tatoné. Mara majalan duang dungkangan sagétan tepukina ada kuluk amun mengité kéwala gémbrong, mini pom koné adanné, dedehanga baan ané ngelahang. Mini pomné ento kabajunin, misi masi jepitan bok, lucu tepuka ajak I Madé. Ba payu I Madé lantas dot ngubuh kuluk cara kaketo.
Di tanggun dangin lapangané matepuk ia ajak tukang sampat di lapanganné ané patuh paturu Bali lan patuh paturu uli Catur Kintamani Bangli, Nanang Semidra adanné.
“Wah, Madé jalan-jalanné Dé?”
“Ae Nang, né ngurukang kuluké pang bisa becat palaibné.”
“Kénkén carané ngurukang kuluk pang becat malaib, yén Madé tuah majalan adéng cara nedehang sampi?” Sambilanga kedék Nanang Semidra matakon.
“Carané gampang Nang, cukup Nanang gantungin cang aji urutan alingkeh, sinah Nanang kepungina jak kuluk cangé. Cang sing perlu malaib, depang kuluk cangé gén ané malaib ngalih Nanang.” Bungker I Madé membayangkan Nang Semidra uber kuluk.
Sing makelo, I Madé lantas magedi, nutugang ngurukang kulukné malaib. Kéwala tusing ada petang dungkangan, I Madé ba nyedédéh di rombong dagang Siomay-né. Kulukné masih milu istirahat.
Uli joh Nang Semidra mapineh-pineh, ngudiang koné ngubuh kuluk mael-mael. Yén sampi ubuh, gedé kan ada adep. Nang Semidra masih sing habis pikir, jaman janiné ba sing taén masih ia ningeh kuluk kaing-kaing tabrak motor. Né dingeha tuah ané ngaba motor malah ketes tabrak kuluk sekelas pitbull.


text:
OM Suastiastu
Rarahinan Siwa Ratri, wantah rarahinan sane pangrawuhnyane awarsa apisan, inggih punika nemonin panglong ping 14, Sasih Kepitu, Caturdasi Kresnapaksa Maghamasa, sane kaloktah kabaos Prawaning Tilem Kepitu.
Parindikan puniki, malarapan antuk satua Lubdhaka, sane wenten ring Kakawin Siwaratrikalpa, sane kekawi olih sira Mpu Tanakung, duk pamekas masa Majapahit. Ring Bali Kekawin Siwaratrikalpa punika seringan kabaos Kekawin Lubdhaka, santukan dagingnyane pamekas wantah satua sang Lubdhaka. Sang Lubdhaka sering kabaos sang Nisada, Sambara utawi Pulinda.
Sang Lubdhaka wantah mageginan dados juru boros, sane hidupnyane papa, tur ipun mapomahan ring pagunungan, kasarengin antuk pianak somah ipunne. Sarahina geginanipun wantah maboros, kangge pangupajiwan kulawarganipun.Ri kanjekan panglong ping 14 sasih kepitu, sang Lubdhaka maboros katengahing alas, matetujon morosin sato (sattwa), makadi : macan, celeng alasan, gajah miwah badak. Ring sajeroning pajalanipune katah nglangkungin padusunan, pangasraman, kakantenang akeh Pura-Pura miwah Sanggah Kabuyutan sane sampun rusak, sane katinggalin olih pengemponnyane.
Sasampunne doh ring tengahing alas, nenten wenten beburon sane kapanggihipun, mamanah mawali, galahe sampun peteng. Punika duaning sang Lubdhaka mamanah nginep ring tengahing alas. Raris ipun nyujur danu, sane ring sampingnyane wenten wit bila.
Yening pules beten, ajerih manahipun pacang kabaksa antuk buron. Raris ipun menek ring witing bila, irika ipun masayuban ring carang wit bilane. Metu manahipun ajerih, yening prade ipun pules ring carang bilane, ajerih ipun ulung, tan urung kabaksa baan i buron. Metu manahipun, angge ngicalang kiapnyane, ipun magadang (jagra), sambilangipun ngepik-ngepik don bila, saka siki, tur kaulungang ring danune sane sampun wenten Lingga tan pajamuga.
Asapunika parindikan ipune ring alase sapetenge punika, maduluran monabrata miwah upawasa kantos rahina semengannyane.
Ri sampun ngedas lemah raris ipun tuun, tur makinkin mulih, nanging pocol tan magagapan ring pianak somah ipunne.
Yen sampun akudang rahina suwennyane, I Lubdhaka keni kageringan, sayan-sayan rahat, tan prasida kaubadin, raris ipun padem. Watangipun sampun puput kaprateka kabenang, nanging atmanipune sane kabingungan ring akasane, tan uning ring margi sane pacang katuju.
Atman sang Lubdhaka sane paling, raris kajuk olih Kingkarabala, sakeng titah Sanghyang Yama, tur kapungsang-pangsing, kalebok, kategul, santukan karmanipune sane tan manut, duke wenten ring mretyapada. Duaning punika raris kacingak olih Ida Sanghyang Siwa, raris katitahang watek Ganabalane, mangdane ngrebut atman sang Lubdhaka, tur kabakta ka Siwaloka.
Punika mawinan wenten siat ageng pantaraning Kingkarabala lawan watek Ganabalane. Gelising satwa kalah watek Kingkarane, atman sang Lubdhaka kaunggahang ring keretane, nyujur Kahyangan ring Siwaloka. Irika Lubdhaka polih genah becik, kaheman olih Sanghyang Siwa, sangkaning kautaman brata Siwaratri.
Sangkaning asapunika, nenten prasida katerima olih Sanghyang Yama, mapan sang Lubdhaka, wantah juru boros, himsakarma, pakaryan sane leteh tan manut Dharma. Indike punika kaicen pawarah olih Sanghyang Siwa, mapan sang Lubdhaka, maraga anak suci, prasida nglaksanayang brataning Siwaratri, ri nuju panglong ping 14, sasih Kepitu, sangkaning punika patut atman sang Lubdhaka, masikian ring linggih idane.
Mungguing malarapan saking satuane punika, sinah madaging kasuksman sane mabuat tur singid pisan, sane patut karuruh sareng sami.
Kekawin Lubdhaka / Siwaratrikalpa, kekawi olih Mpu Tanakung, sirake Mpu Tanakung punika ? Sapasirake sane dados juru boros ? napi sang Lubdhaka ? Napike Ida Mpu Tanakung ? Sane kaborosin wantah beburon (sarwa sattwa). Napike sane sinengguh beburon punika ? Beburon punika hidupnyane ring tengahing alas. Lambang napike beburon sane wenten ring tengahing alas ?
Sapunika taler sang Lubdhaka ri sampun wenten ring tengahing alas, nenten polih beburon, kapetengan, tur menek ring wit bilane, nglantur angge nyalimurang kiap metik-metik don bila, kantos ngedas lemah. Napike punika nenten wenten kasukman ipun ?
Ri kala ring tengahing alas sang Lubdhaka, nenten nunas tur ipun magadang apeteng lemah. Napi wenten kasuksmanne punika ?
Sasampunne sang Lubdhaka padem, atman ipunne polih kadanda olih Kingkarabala, malarapan antuk karman ipune sakantunne maurip. Sapunika taler ri sampun watek Ganane polih ngrebutin atman sang Lubdhaka, tur kabakta ka Siwaloka, polih genah ring swarga, malarapan antuk brataning Siwaratri. Napike kasuksmanne punika ?
Inggih para pamedek sareng sami, sane mustikayang titiang.
Sane ngawi Siwaratrikalpa Kekawin, wantah Mpu Tanakung, sane kangge dasar ring sajeroning kawentenan Rarahinan Siwaratri. Mpu Tanakung, wantah sang maraga suci, santukan mabhiseka Mpu. Tanakung manawi bhiseka sane madruwe kasuksman. Tanakung tegesnyane sang sane tan kaiket antuk tresna sih, indriya miwah sakaluirnyane. Kadadosan ipun Mpu Tanakung, ida sang maraga suci, sane kahalem olih jagate, duaning sampun prasida ngeret smara utawi indriya, punika duaning prasida masikian ring Sanghyang Siwa, pinaka sangkan paraning dumadi.
Sane mangkin sane dados pitaken, napike sang Lubdhaka sayuwakti pinaka juru boros, napike ida Mpu Tanakung nganggehang raga sakadi juru boros ? Sane kaborosin wantah beburon sane mageng ring tengahing alas. Napike beburon sane ageng punika, sapunika taler napike alas punika ?
Ngiring mawali malih ring satuane ring ajeng, sang Lubdhaka kabaos sang madewek papa; papa nenten pateh ring dosa; papane punika wantah kasengsaran. Sangkaning kapapan, kapetengan (awidya) utawi kasengsaran pacang prasida mikolihang dosa. Duaning asapunika Mpu Tanakung, nenten maosang Lubdhaka punika anak dosa, sakewanten anak papa. Kangge mucehang kapapaanne punika, Sanghyang Siwa micayang piteges, wantah pawarah-pawarah idane patut katinutin, pingajeng ngamargiang Brata Siwaratri. ….wratam guhyam wratanam uttamottaman.
Lubdhaka sane papa punika, satata hidupnyane wantah maboros, kangge pangupajiwa pianak somahipune. Napike iraga puniki nenten juru boros ring jagate, morosin pabuat hidup, ngaruruh Dharma, Artha, Kama miwah Moksa, sane ngranjing ring Catur Purusartha. Ngruruh kadegdegan kayun, ngruruh artha brana, ngruruh ngamargiang smara (kama) miwah ngruruh nyujur sane kabaos moksa.
Manut satuane ring ajeng, sang Lubdhaka ngruruh beburon sane ageng, makadi : macan, gajah, waraha maka miwah badak. Prasidake sang Lubdhaka mikolihang beburon punika, wantah masarana antuk panah kewanten. Nentenke beburon punika madruwe kasuksman utawi piteges sane siosan ? Wenten maosang beburon punika martos sattwa, sane mawit saking kruna sat = sari, kapatutan; twa = madruwe. Sattwa mapiteges sang sane madruwe kapatutan, sang sane satata ngulati kapatutan, sang sane maraga patut. Sane maraga patut wantah Ida Sanghyang Widhi. Wenten taler maosang buronne sane mageng punika wantah pinaka rajan buron. Ring tattwa agama Hindu rajan buron kasengguh Ida Sanghyang Pasupati (pasu = buron, pati = raja). Sanghyang Pasupati wantah Ida Sanghyang Widhi. Kadadosan ipun sang sane kaburu wantah Ida Sanghyang Widhi, mangdane prasida masikian, kawastanin Moksa.
Kasuksman alas, alase punika wantah genah aneka wit kayu, wenten kayu sane gede, cenik, sane mokoh, sane berag, taler genah watek beburon, ngrereh tetedan. Punika wantah kasuksman kauripan ring jagate, sane wenten makudang-kudang jadma sane madruwe pikayunan mabinayan, tetujon sane masiosan, waluya sakadi alas sane bet, nenten kauningan kawentenan wit kayune. Manawita sang Lubdhaka, sane setata papa, tur mageginan dados juru boros, wantah pralambang makadi Mpu Tanakung, sane nyaihang anggan ida setata papa, sakewanten setata ngruruh kapatutan, nampekang raga ring Ida Sanghyang Widhi (Siwa), mangdane prasida masikian ring wit (moksa). Setata nampekang raga wantah punika sane kabaos yoga, kadadosannyane Mpu Tanakung maraga Yogiswara. Wantah sang maraga Yogiswara, sane prasida mucehang sahananing kapapan makamiwah karmawasana.
“Sakwehning papa nika sang yogiswara, lawan ikang wasana kabeh, ya tika tinunwan de bhatara ring siwagni, ri huwusnya hilang ikang karmawasana, tan molah alanggeng samadhi nira, tan molah bhatara ri sira yan mangkana, ya ta matangnyan cintamani sira, asing saka harep nira teka, sakahyunira dadi, ndah wyaktinya kapanggih kastaiswaryan de nira”.
Pawarah Sanghyang Siwa, parindikan Brata Siwaratri, angge mucehang sahananing papa :
“Sapapa niki nasa de niking atanghi manuju Siwaratri kottama, sapapa nika sirna de ni phala ning brata winuwusakenku tan salah”
Inggih ida dane pamedek sareng sami, ring Kekawin Ramayana, wenten kabaos :
Guha peteng tang mada moha kasmala, maladi yolanya mageng maha wisa, wisata sang weruh ri kanang jurang kali, kalinganing sastra suluh nika prabha.
(Yening upamiang angga sarirane puniki, waluya guwok sane peteng, pinaka genah mada, nyapa kadi aku, moha, manah sane biapara, kasmala, manah sane sane letuh. Punika sami waluya lelipi sane mageng tur maupas sane mranen. Sakewanten sang sane sampun waged ngeret punika sami, mawetu degdeg pikayunanyane, yadiastun wenten ring sajeroning kasengsaran. Duaning punika sami prasida pacang kapanggih, wantah pawarah sastra, angge sesuluh ring sajeroning kauripan)
Inggih asapunika rihin atur jagra winungun titiang, dumogi wenten pikenohnyane.
OM Santih Santih Santih OM
-
Sumber : Drs. I Nyoman Sukada


text:
Satua (cerita) Bali Siap Selem tentunya kita mengenal dengan baik, karena satua Siap Selem sering kita dengar saat-saat menjelang tidur. Kita yang merupakan generasi 40 tahunan yang saat itu masih sering diminabobokan dengan cerita oleh nenek atau kakek kita. Rare Angon Nak Bali Belog salah satunya, satua Bali seperti I Bawang I Kesuna, I Cupak I Grantang sering diceritakan oleh nenek tiang (alm) sebelum tidur pada malam hari. Lihat Satua Mebasa Bali disini.
Audio Satua Siap Selem. Klik disini.
Audio satua Siap Selem tiang buat untuk Continue reading →
Like this:
Like Loading...
Opini Rare Angon Nak Bali Belog tentang Bahasa Bali pada zaman sekarang. Zaman sekarang tentunya berbeda dengan 40 tahun yang lalu waktu tiang masih kecil, dari segi kurun waktu tersebut dapat dikatakan baru kemarin sore dibandingkan zaman ibu bapak tiang atau zaman kakek tiang. Bahasa Bali waktu tiang kecil sangatlah akrab dan selalu dipergunakan dalam keseharian, seperti bersekolah, berteman, di dalam keluarga dan kegiatan sosial keagamaan lainnya. Secara aturan sor singgih bahasa yang dipergunakan masih sangat diperhatikan, ditaati ataupun dipatuhi oleh masyarakat Bali.
Tiang pun sebagai orang Bali menggunakan bahasa Bali walaupun tidak sepenuhnya menguasai, terkadang salah dan tidak tepat penggunaannya. Sor Singgih Bahasa Bali (aturan tata bahasa Bali menurut tingkatan penggunaannya) seperti, Nista, Madya dan Utama. Kapan menggunakan tingakatan Nista ?, Madya ? atau Utama ?. Pengetahuan penggunaan tingkatan ini selain didapat dari bangku sekolah, juga diperoleh dari pergaulan di masyarakat, pada saat kegiatan-kegiatan keagamaan yang kemungkinan terjadinya interaksi dengan berbagai tingkatan warga, seperti Pinandita dan Pandita, Brahmana, Ksatrya dan lain sebagainya.
Continue reading →
Like this:
Like Loading...
Candi Bentar Pura Desa Kajakauh
Wit Desa Singakerta Ubud. Kaceritayang duke sane nguni wenten kebawos desa sane mawasta Karang Enjung. Desane punika magenah ring pesawahan penepin Tukad Wos, tur kaapit antuk Dusun Katik Lantang lan Dusun Dangin Labak. Desane punika kawastanin Karang Enjung duaning genahe punika ngonjol ke tepian Tukad Wos. Daweg punika desane inucap kakuasa olih Raja Mengwi. Mangda jagat Idane trepti, Ida ngenahang pacek (manggala) sane mapesengan I Gusti Tegal Kaja Kauh. Gusti Tegal punika kantun lelintihan Arya Pinatih.
Sane mangkin kacerita wenten bangsawan Sukawati sane mapesengan Cokorda Karang. Melaib saking Puri. Duaning Ida kelapu-lapu raris kauningin olih pacek Ida Sang Prabhu sane wenten ring Mambal sane maparab I Gusti Ngurah Bija Bun. Irika Cokorda Karang kairing olih pacek Mengwi. Yening kudang warsa kaden sampun Ida Cokorda Karang jenek ring Mambal, sane mangkin pacek Mengwi maparidabdab jagi nyangkepan Cokorda Karang okan Ida Ni Gusti Ayu.
Continue reading →
Posted in Bahasa Bali, Satua Bali
Tagged Badung Regency, bali, Balinese Folklore, Cerita Rakyat Bali, cokorda karang, Denpasar, Gianyar Regency, gumi sing kerta, i gusti ngurah bija bun, karang enjung, Mengwi, Mesatua Bali, pupulan satua bali, Puri, Raja Mengwi, Tanah Lot, Ubud, wit desa singakerta ubud
PAN JEMPENIT (PAN bukan Partai Amanat Nasional tetapi Orang tua atau Anak Muani Lingsir ). Ne jani ada katuturan satua Pan Jempenit. Pan Jempenit ajaka kurenane I Mén Jempenit kone ngoyong di Pakubuan (Men; bukan Menstruasi, tetapi Istri atau Meme). I Pan Jempenit geginané setata ka alasé ngalih saang pinaka pangupa jiwa, Mén Jempenit di jumahné.
Dina anu, sedeng luung Pan Jempenit luas ka segara ngalih saang, sawiréh ada blabar gedé uli gunungé. Tepukina men ditu di samping segaraé ada anak ngaba lelipi tur suba mategul.
“Pak, pak.., ngudiang dados kéntenang tegul lelipiné?”
“Lelipiné bakatang tiang di tembok umah tiangé, tiang ten bani tekén lelipi”
“Péh.., ampunang kétuanga. Tiang kal nunas nggih?”, keto Pan Jempenit.
Jasa Render Apartement WA 0812 9489 4000
Banga men ia lantas lelipiné ento, buwung entunganga ka segara. Maan mara abesik Pan Jempenit lelipi. Mejalan buin pan Jempenit ngauhang kayang telah tanggun segaré ngeliun-liunang man lelipi, ada soroh satus miribang, sakéwala mategul konyangan. Liu tepukina anak ngutang lelipi sawiréh nyeh kén lelipi. Abana men ka tengah alasé sambilanga ngalih saang. Lakar lébanga kenehné Pan Jempenit lipi ané bakat bana ngidih di segara mapan bes tresnané ajak beburon, lelipiné padalema.
Suba ye teked di alasé ada sagét Naga, lelipi anné tendasné majanggar Ida Bhatara Basuki. Ditu ba naga né matakon.
Continue reading →
Posted in Bahasa Bali, Satua Bali
Tagged Anak Bali, Anak Jempenit, Balifollore, Balinese Folklore, bhatara, Cerita Bali, Cerita Rakyat Bali, I Jempenit, Lelipi Jempenit, Mebasa Bali, Men Jempenit, Mesatua Bali, Orti Mebasa Bali, Pan Jempenit, PAN Partai Amanat Nasional, partai amanat nasional, Rare Angon Mesatua Bali, Satua Bali


text:
Sasampune sabehe nget, toya ring margine gelis rarad nanging kantun becek. I Karta anak alit mayusa limang tiban, medal macekcekan ring margine yadiastun ipun mapanganggo anyar. Bajune barak, celanane pelung. Saking umah seosan medal I Parsi ipun alitan akidik ring I Karta. Ipun mabaju kuning, macelana gadang, sami pada anyar. I Karta ngembus baju kalilitang ring bangkiang ipun.
Satua Mebasa Bali Sejangkepnyane Klik Iriki.
Mireng Satua Mebasa Bali klik link sor puniki.
Embed Music Files – Audio File Hosting – Wikanan Anake Alit-Alit


text:
Katur ring Ratu Anak Lingsir, titiang matakén ring sasih napi kémanten beciknyané ngwéntenang pawiwahan? Santukan cingakin titiang, ring sasih wayah sakadi mangkinné wénten sané nglaksanayang pawiwahan. Napi sujatinné nika banten utawi caru panglambuk/pangalang/panyuda sasih utawi déwasa? Patutké indiké punika?
Nyoman Kencana Adi Putra, Kediri-Tabanan
Ring buku-buku wariga lan kalénder durung kapanggihin sasih-sasih wimuda wiadin sasih wayah. Sakadi pitakén sameton sapunapiké paindikan déwasa wiwaha ring sasih wayah? Sané ketah kasambat wantah sasih kasa (I), karo (II), ngantos sasih sada (XII).
Paindikan uger-uger padéwasan wantah dina-dina, Tri Wara, Panca Wara, Sapta Wara, kajangkepang antuk tigang dasa wukuné, Purnama, Tilem, pananggal, pangelong, lan sasih-sasih. Upaminnyané Budha Kliwon Matal, Budha Manis Kulantir, Budha Cemeng Ukir, Anggara Kasih Medangsia, lan tumpek-tumpek patemuang saniscara kliwon lan wuku upaminnyané Tumpek Wayang. Dina-dina punika soang-soang pangrauhnyané nyabran petang sasur (35) dina apisan.
Pawilangan padéwasan pawiwahan sané nénten kadadosang manut sasih lan pinanggal pangelong, sasih kasa, sasih kaulu, sasih sada, kabaos nemu ala. Ring sasih kasanga kocap jelék pisan (ala dahat). Pinanggal utawi pangelong ping 6 sané nénten kadadosang (ala), nemu ping 8, 9, lan 15 (ala dahat), lan akéh sané lianan. Patut kawaspadain kabaos ring wariga wuku Rangda Tiga (wuku-wuku Wariga, Warigadéan, Menail, Prangbakat, Pujut, Pahang), taler wénten pakéling sampunang pisan ngamargiang pawiwahan ring pangelong wuku-wukuné punika. Kadadosang yéning kabelet pisan, déwa sané kaparisuda dumun indik yadnya lan caru soang-soang.
Maosang indik dina jelék ten dados wiwaha taler sadina-dina wénten galah sané becik yadiastun dinané pateh, punika kabaos Panca Dauh lan Asta Dauh. Dauh punika manut galah (waktu). Ring Panca Dauh (ping 5) dina Redité galahé becik pukul 06.30-07.54. Ring Anggarané pukul 07.54-10.18, 10.18-12.42, lan 12.42-15.06. Kénten masih sadina-dina ring Asta Dauh (pah 8) wantah wénten melah lan jelék. Ring Asta Dauh pah-pahan dina akutus (pah kutus) setata wénten melah lan jelék.
Unteng ring padéwasan setata nemu melah lan jeléké madaging, napimalih yéning wuku paindikan kala-kala wénten 180 lintang (wénten melah lan jelék), panyudan dina (45 kombinasi) setata madaging jelék lan melah. Sor singgih indik déwasa taler wénten kabaos wewaran alah déning wuku, wuku alah dénig pinanggal utawi pangelong, pinanggal utawi pangelong alah déning sasih, sasih alah déning dauh. Sané paling untat sami padéwasan punika alah déning dauh (asta dauh wiadin panca dauh).
Sawiréh méweh pisan nemuang galah swasta nulus, yéning ulung manah ning nirmala sané déwasa utawi dauh-dauh jelék punika dados margiang panyudan déwasa antuk yadnya alit sakadi ring sor puniki (caru déwasa).
Caru punika, tumpeng putih kuning, iwak ayam putih siungan panggang, raka-raka sajangkepnyané, suci asoroh, rantasan saparadeg. Aturan ring patemon sang wiwaha, sambat Sang Kala Amedas lan Sang Buta Sidapati, wus katur raris sang wiwaha tatabin (élingan dupa, arak, berem). Pinunas ring ucap-ucap (saa)mangda sang butha kala nénten ngrubéda sang wiwaha, taer mangda sang wiwaha setata nemu rahayu. Taler wénten caru sané agengan, kamargiang ring natar sadurung Sanghyan Surya endag.


text:
Reunion.com > Nicole Rindos - Ebelia Rivera > Randi Ring - Donna Ring-jordan
Classmates from Randi Ring to Donna Ring-jordan
Randi Ring Randolph Ring Randy Ring Rankin Ring Ray Ring Rayanne Ring Raymond Ring Reann Ring Reba Ring Rebecca Ring Rebekah Ring Regina Ring Rena Ring Renee Ring Reuben Ring Rex Ring Rhonda Ring Rich Ring Richard Ring Richie Ring Rick Ring Rickey Ring Ricky Ring Riley Ring Ring Ring Rita Ring Rob Ring Robbie Ring Robbin Ring Robby Ring Robert Ring Roberta Ring Robie Ring Robin Ring Robyn Ring Rochelle Ring Rod Ring Rodney Ring Roger Ring Roland Ring Ron Ring Ronald Ring Ronda Ring Ronica Ring Ronnie Ring Rosa Ring Rosalinda Ring Rose Ring Rosemary Ring Ross Ring Rowdy Ring Roxanna Ring Roxanne Ring Roy Ring Royce Ring Ruby Ring Rudy Ring Russ Ring Russell Ring Rusty Ring Ruth Ring Ryan Ring Sabrina Ring Sallie Ring Sally Ring Sam Ring Samantha Ring Sammy Ring Samuel Ring Sandi Ring Sandie Ring Sandra Ring Sandy Ring Sanford Ring Sara Ring Sarah Ring Scott Ring Scotty Ring Sean Ring Seanna Ring Serena Ring Seth Ring Shalom Ring Shanan Ring Shane Ring Shanna Ring Shannon Ring Sharee Ring Shari Ring Sharlene Ring Sharon Ring Shaun Ring Shawn Ring Shawna Ring Shea Ring Sheila Ring Shelby Ring Shelia Ring Shelley Ring Shelly Ring Sheree Ring Sheri Ring Sherman Ring Sherri Ring Sherrie Ring Sherry Ring Sheryl Ring Shirley Ring Sidney Ring Sigrid Ring Skyler Ring Sondra Ring Sonia Ring Sonja Ring Sonya Ring Sophie Ring Stacey Ring Stacie Ring Stacy Ring Stan Ring Stanley Ring Starla Ring Stefanie Ring Steph Ring Stephani Ring Stephanie Ring Stephen Ring Stephinie Ring Steve Ring Steven Ring Stuart Ring Su Ring Sue Ring Suk Ring Susan Ring Susanne Ring Suzanne Ring Sydney Ring Sylvia Ring Tabatha Ring Tabitha Ring Taft Ring Tamara Ring Tami Ring Tammie Ring Tammy Ring Tamryn Ring Tanya Ring Tara Ring Tasha Ring Tasheba Ring Taunya Ring Tayla Ring Taylor Ring Ted Ring Teddy Ring Terence Ring Teresa Ring Teri Ring Terralene Ring Terrence Ring Terri Ring Terrie Ring Terry Ring Tessa Ring Thelma Ring Theodore Ring Theresa Ring Therese Ring Theron Ring Thomas Ring Thornton Ring Tiffany Ring Tim Ring Timmy Ring Timothy Ring Tina Ring Tobey Ring Toby Ring Todd Ring Tom Ring Tommy Ring Toni Ring Tonia Ring Tony Ring Tonya Ring Tori Ring Tracey Ring Traci Ring Tracy Ring Travis Ring Trena Ring Trevor Ring Tricia Ring Trish Ring Trisha Ring Troy Ring Trudy Ring Tyler Ring Ursula Ring Valentina Ring Valerie Ring Vanessa Ring Velma Ring Vera Ring Verla Ring Verna Ring Veronica Ring Vic Ring Vicki Ring Vickie Ring Vicky Ring Victoria Ring Vincent Ring Viola Ring Violet Ring Virgil Ring Virginia Ring Vivian Ring Wallace Ring Walter Ring Wanda Ring Ward Ring Warren Ring Wayne Ring Wendy Ring Wesley Ring Whitney Ring Wilbur Ring Wilda Ring Wiley Ring Willard Ring William Ring Willie Ring Willis Ring Wilma Ring Wilson Ring Yvette Ring Yvonne Ring Zach Ring Zachary Ring Zack Ring Zechariah Ring Zivah Ring Wade Ring Ii Arthur Ring Jr Holly Ring Tronolone Rosellen Ring-easton Donna Ring-jordan


text:
I Lutung dadi Pecalang. Kacerita I Singa madeg ratu merintah sekancan burone. I lutung dadi pecalang wireh keto nyabran dina I lutung mideran nabdabang kekertan jagat. Baan kenyelne mejalan kemu-mai, sedek nyongkok angut-angut naenang kiap, I lutung tengkejut ningehang munyin kukul titir; tuk, tuk, tuk…,tuk, tuk, sepanan ia bangun kipak-kipek liatne merengang. Kaget tepukine I Blatuk ngulkul di punyan kayune. I Lutung nyeri raosne bangras, “Ih Blatuk ngudiang iba ngukul bulus?, tingkah ibane ene, ngerang gumine mebiayuban. Enggalang orahang teken awake!”,
I Blatuk enggalang tuun, tumuli ngeraos dadab, “inggih jero pecalang tiang ngukul, wireh samian biota, aru-ara nandang pikeweh, punika panjak duene kadung I Bangkok ileh-ileh ngaba tumbak poleng, sapunika taler, miwah I kekawa setata masang jaring. Tiang nenten uning sane ngawinang, jerone sane patut ngayunin, sampunang uju-uju duka ring dewek titiang”.
I Lutung kebilbilang tumuli ngelanturang mejalan sambilanga ngrengkeng, “Apana ane ngeraniang gumine mebiayuhan?, lantas tepukina I Tumisi nyerengseng mondong umahne,! I Lutung ngengalang maekan matakon “ue… Tumisi dadi iba nyerucut mondong umah?. I Tumisi matolihang lantas mesaut, “inggih jero pecalang, awinang titiang rarud makta umah santukan I Kunang- kunang milehang ngaba api, manah titian jejeh pet ipun nguncangan umah titiange, samemangkin jerone tunas titian pasubayan.”
Mara keto raos I Tumisi ne, I Lutung brangkit pesan, matane barak tumuli genjanga mejalan ngalih I kunang-kunang. Suba joh pejalane, saget tepukina I kunang-kunang di tengah umahne. I Lutung nyagjagin sawireh ngucap “ ue… I kunang-kunang mai malu!”
I kunang-kunang matolihan lantas maekin I Lutung. I kunang-kunang ngucap, nawegan jero pecalang, napi wenten karya?, dados nemben ngerereh titiang? I Lutung nengkik mamunyi, “ye… ngudiang iba tandruh ?, jani iba lakar krangkeng awake pelih iba mailehan ngaba api, ngawinang gumine mablayuhang, liu anake rarud ngaba umahne.”
I Kunang-kunang dabdab nyautin, “mangkin dumun jero pecalang. Awinang titiang ileh-ileh makta api, santukan I Beduda sadina-dina ngai bang-bang ring margi-margine yan titian nenten makta suluh sinah titian macelempung kebang-bange. Sane mangkin titang nunas pematut ring jerone.”
I Lutung magebras ngalih I Beduda, saget tepukina I Beduda disamping gokne. I Lutung matkon. “Ai…, beduda corah, dadi iba ngawag-ngawag ngai bangbang dijalane?, laksana ibane ngaenag gumi biut”. I Beduda mesaut dabdab, “mankin dumun jero pecalang,. Tetujon titian mekarya bangbang pacing anggen titiang nanem bacin I Lembune, sane mebrarakan ring margane, sinah yan sang prabu melancarang margine bersih ngawinang ledang kayun idane. Iwangke laksanan titange sekadi sapunika? I Lutung maplengek lantas ngerimik, “ nah yan keto unduke, I Lembu ane gumine biut, jani awake man ngewales corah laksanan ibene maluan. Das-dasan awake kelembu di pasihe dugas iba ngutang awake di peragane. “ I Lutung magebrus mejalan gencang ngalih I Lembu.
Ceritayang I Lembu sedek medem-medeman ngilang padang, jeg teke I Lutung pejalane encol, kipekane merengang I Lembu nyapa alon, “ inggih jero pecalang lunga kija mangkin?”. I Lutung mesaut bangras, “ ih, lembu, iba mula demen ngeletehin gumi keme-mai muyagan bancin ibane, jani iba patut kenedenda mati. Iba lakar repotan kai ring prabu Singa”.
I Lutung laut mejalan ngerereh I Singa, diarep I Singa ne, I Lutung masila. I Singa ngeraos,” ih I Lutung adakeh iba nepukin pakeweh nabdabang gumine” ?, I Lutung mesaut , “nawegan sang prabu!, ipun I Lembu sane purun tempal ring iratu, manah ipune mebalik, ipun jagi ngadu ring iratu”. Mara keto raos I Lutung, I Singa pedih makpak, nagih nyarap ukudang I Lembune, lantas I Singa ngalih I Lembu kasarengin teken I Lutung.
Ceritayang I Lembu ketemu teken I Lelasan. I Lembu orahange dewekne repotange teken I Lutung, sinah ia lakar sarape baan I Singa, I Lelasan seken ngeraos, “uduh Lembu de jejeh !, seenune kaine hidup, konden karwan iba lakar mati, awake misadya nandingin I Singa“. Buin kejepne saget teka I Singa ajak I Lutung, I Singa nyagjagin I Lembu, I Lelasan encol ngadang I Singa sambilange mamunyi bangras, “ ih Singa cang tandingan ci !, yan kai suba mati mara iba dadi nyarap I Lembu”. I Singa mamunyi bangras, “ ih Lelasan nyalah-nyalah kai ngelawan iba, gediang awak ibane!, dosan I Lembu gede pesan, ia pantes kene denda mati?? I Lelasan ngucap, “ih Singa eda iba liunan pete mai metanding lawan icang“. I Singa ngamuk laut nyarap, I Lelasan saget mekelid tendasne ngigel ikutne kutal-kutil. I Singa pedih pesan laut ngengsebang nguber. I Lelasan encol makecos ka tunggak tinge, I Singa ngangsebang. Nyerap, saget tunggak tiinge kene sagrep, metatu bungut I Singa cuah-cuah pesu getih. I Singa nyelempoh lantas mati. Nepukin I Singa mati I Lutung melaib bah bangun ngungsi alas wayah. satuabaliku.blogspot.com
about.me
sobat budiasa
I am a 3d artist impressions, my hobby is photography aspired to be a professional, and as a blogger I like to share about the Hindu religion. Working and sharing is one of the most enjoyable. Nakbalibelog or Radionakbali or dagangtuakbali photo or photopocket or eben3dimpressions or JPGBintaro is mine
Rare Angon
- Piodalan Sang Hyang Aji Saraswati
- Penengen, Magis dan Sisi Kanan
- Degung Bali instrumental
- Persawahan di Bali, Kini
- Malaku Salah
- Perbedaan Antara Tidur, Tak Sadar Diri dan Kematian
- Dari Saalokya Menuju Saayujya
- Tips Memotret Tokoh Penting
- Svestasvatara Upanisad
- Kapan Jiwa Masuk ke Badan Bayi ?
- Siapa Yang Bisa Menghibur Lara Hati ?
- Wikanan Anake Alit-Alit
- Menjaga Blog Tetap Eksis
- I Kurmawa Ngambul
- Kalender Penting Umat Hindu Bali 2014
- Kematian Jayadrata
- Pahlawan Pulau Dewata
- Hubungan Keluarga Berdasarkan Pravara
- Kehidupan Cinta Orang Bali
- Catur (4) dalam Agama Hindu
Links Exchange
Top Posts & Pages
Radio Nak Bali
- Gending Malam Minggu
- Bintang Band Bali Sing Sabaran
- Semakin Dekat Semakin Sayang
- Lagu Anak Bali Sampunang
- Manisnya Negeriku
- Tresna Engkebang Gamang
- Stand Up Comedy Versi Bali
- Harmonis Dalam Keberagaman
- Lagu Bali : KIS - ayang ( sing tepat ) chord
- Website Lagu-Lagu Bali Terpopuler
- Brothers & Sisters - Adi & Ida
- Tri Kaya Parisudha Ayu Laksmi
- Lirik lagu Duda Kesepian
- Ingat Kamu KIS BAND
- Taman Budaya Baru PKB Bali
- Cenk Blonk; Semarak Bali Festival 2013
- Aneka Seni Budaya Bali
- Bali Tolak Reklamasi - ForBALI
- lagu Bali- KTBimbo" s2"
- Mahadewi di Yogjakarta
eben3dimpression
- Jasa Render 3d Murah
- Jasa 3d Rumah Tinggal
- Rumah Tinggal
- 3D Render Rumah Tinggal
- Interior Kamar Tidur 3d
- Main Gate
- Ruko Natura
- Masterplan Birdeye View
- Rumah Tinggal Type 45 Standart
- Rumah Tinggal Type 45 Hook
- Perspektif Hotel
- Rendering 3d Apartemen
- Masterplan 3d
- Rendering 3d Burza Hotel
- 3d Main Gate
- Rumah Tinggak type 9 x 18
- Rumah Tinggal 7 x 18
- Masjid Al-Huda
- Masjid Al-Huda Tarik Garis
- Masterplan Birdeye
Komentar Sahabat
Posts I Like
CountDownHari Raya SaraswatiMarch 8th, 20149 days to go.
Laukpauk Sehat
- Terancam, Makan Sayur Mentah Terancam
- Bakar-Bakar Tahun Baru
- Perkedel Jagung Makanan Sederhana
- Bubur Kacang Ijo Ketan Hitam
- Wortel Versus Bau Mulut
- Kerupuk Laukpauk Khas Indonesia
- Terasi Penyedap Khas Laukpauk Indonesia
- Tempe Laukpauk Sehat Khas Indonesia
- Ayam Betutu Bali Laukpauk Sehat Indonesia
- Si Kancil Mencuri Timun
- Cabe Berkhasiat Melancarkan Peredaran Darah Vena
- Cara Makan Buah-buahan yang Benar